Ilegalak | Iritzia | Berria\nGizakion burua nola den: ikusten ditugu desmasiak albistegietan afaltzen dugun bitartean, eta ez zaigu supermerkatuan erosi dugun entsalada kontrako eztarritik joaten. Hain gauden irudi horietara ohituta; hain gabiltzan gure zilborrari so; zer eta hondamendia parean suertatzen zaigun arte.\nNiri pare-parean ez, baina zeharka egokitu zait, lagun batek enkargua eginda. Greziako Samos uhartean pasatu du hilabete, han diren errefuxiatuei ahal bezala laguntzen; eurei entzun eta testigantzak jasotzen; eta, esku abila izanik, hango egoeraren berri emateko ilustrazio liburu bat egitea bururatu zaio; testuak idazteko proposatu dit niri.\nUdako errefuxiatuen krisi izeneko olatua pasatuta —guretzako baitzen krisi haientzako bidaia eta biziraupen iraunkor bilakatu dena—, bazirudien ahantzia zitzaidala berriro Afrika, Mediterraneoa eta Europa ekialdea gurutzatzen dutenen zoria; gaiztokoa, usu. Baina hor daude, diraute, dabiltza, dautza; eta bitartean, Samosen berri ez du inork, ezta arratoien artean bizitzeko baimen eske dabiltzan taupada guzti horienik ere.\nLagunak ekarritako istorio eta informazio parrastarekin euretako bat banintz bezala idatzi ditut poemak, euren azalean jartzea ia ezinezkoa dela jakitun —eta ez preseski koloreagatik—. Eta idazten nenbilela ikastolan Historiako eta Frantseseko klaseetan lantzen genituen olerkiak etorri zaizkit gogora, Lehen Mundu Gerrako trintxeretatik eta bigarreneko kontzentrazio esparruetatik izkiriaturikoak.\nDenbora asko pasatu da horiek sentitu eta papereratu zituztenetik, baina badirudi ez dugula ikasi. Berdin sufritzen eta sufriarazten segitzen dugu, eta gerok sorturiko desmasiak ikusten ditugu albistegietan afaltzen dugun bitartean, edo ez ikusiarena egiten. Eta supermerkatuan erosi dugun entsalada oraindik ez zaigu kontrako eztarritik joan, gizakion burua sarri burugabea nola den.


Uncategorized Archives - Orrialdea 2 3-(e)tik - Fraisoro Eskola\n17/18 IKASTURTERAKO FRAISORO ZIKLOETAKO BEHIN BETIKO ONARTUEN ZERRENDA LISTADO DEFINITIVO DE ADMITIDOS/AS PARA LOS CICLOS FORMATIVOS 17/18\nGallery Uncategorized Fraisoro Eskola\n17/18 Ikasturterako Fraisoroko zikloetako behin betiko onartuen zerrenda Listado definitivo de admitidos/as para los Ciclos Formativos del curso 17/18 LOREZAINTZA ZIKLORAKO ZERRENDAK\nVICTOR BARAHONAREN HITZALDIA\nGuar, ekainak 1, 16:00etan Victor Barahona egongo da gurekin Fraisoro Eskolan Nekazaritza Birsortzaileari buruzko hitzaldi bat emateko. Sarerra dohainik da. Denok zaudete gonbidatuta! Victor Barahonari buruzko informazio gehiago: http://www.hubdonostia.com/en/directory/profile/180110036/victor-Barahona\nJOSEBA PLAZAOLA ARGAZKI DIGITAL IX. LEHIAKETA\n2008tik aurrera urtero argazki lehiaketa bat antolatzen dugu Espainiako Arbolazaintzako Elkartearekin elkarlanean. Lehiaketa hori gure lankidea izan zen Joseba Plazaolaren oroitzapenetan egiten dugu. Joseba arbolazaintzan aditua, argazkizalea eta AEAren bazkidea izan zen. Aurtengo gaiarekin lotuta, “SINBIOSIA: zuhaitzen harreman sekretua”, argazki asko jaso ditugu. Elkartearen ondoko esteka honetan irabazleak eta finalistak ikus ditzakezu. Fraisorotik parte hartzaile\nPoloniatik, Italiatik eta Danimarkatik bueltan ditugun Erasmus ikasleak txoratzen itzuli zaizkigu aurtengoan ere. Esperientzi zoragarria izan dela, bai ikasi dutenagatik eta baita orokorrena beste kultura eta lekuak ezagutzea suposatu duenagatik ere. Lizar eta Beñat Poloniako basoetan ibili dira praktikak egiten. Danimarko abere ustiagi batean Iker Nekazaritzako ikaslea eta Endika berriz Italian lorezaintzako enpresa batean. Eta\n“ZUHAITZA eta HERRI-KULTURA” ARGAZKI DIGITAL LEHIAKETA\nArbolazaintzako Elkartearekin batera antolatzen dugun lehiaketan aurtengo irabazleak ondoko hauek izan dira: 1. saria: “Tempo de Ranakpur”. Egilea: Juan José López Azurmendi 2. saria: “Árbol: sombra y punto de reunión”. Egilea: Jorge Murgiondo 3. saria: “5J”. Egilea: Eduardo Gutiérrez Argazki irabazleak eta finalistak gure facebook-en ikus ditzakezue.\nErlezaintzako ikastaro hau ekainaren 6an hasiko da, uztailaren 1era arte. Metodologia teoriko-praktikoa izango da. Nukleoen prestaketa, erreginen hazkuntza, metodo desberdinak…. hauek eta beste gai batzuk landuko dira ikastaroan zehar.\nPASTOREO DE MONTAÑA Y BIODIVERSIDAD\nEl día 26 de junio, de 9:00 a 14:00, se celebrará en Fraisoro un curso sobre este tema en el que intervendrán técnicos de Hazi Fundazioa, Neiker Teknalia, Diputación y la Universidad Complutense de Madrid. El curso está dirigido a Dirigido a gestores del territorio (RN2000, pastos y matorrales de montaña), Gestores Ganadería, agentes de\nTXIMELETEN POLULAZIOEN JARRAIPENERAKO HASTAPEN- MINTEGIA\nEkainerako ondoko ikastaro hau antolatu dugu: TXIMELETEN POLULAZIOEN JARRAIPENERAKO HASTAPEN- MINTEGIA. Ikastaroa doakoa da eta EAEko Eguneko Tximeleten jarraipenerako Programa”ri buruzko formazioa izango da: langiketako protokoloak homogeneizatzea eta estandarizatzea. Ikastaroa ekainaren 21ean (larunbata) izango da, 10:30etatik 13:00etara eta 15:00etatik 18:00etara. Ruth Escobesek eta Yeray Monastariok (Zeryinthia Elkartea) emango dute ikastaroa. Ikasle-kopurua mugatua da.\nCursos sobre Agricultura Regenerativa


Garrancho taldeak tabernetarako eta bezeroarentzako jatetxeetarako esperientzia duen zerbitzaria behar du.\nBaldintzak: Ostalaritza eta Jatetxe-arloko prestakuntza akademikoa. Gutxienez 3 urteko aurretiazko esperientzia, frogatzeko modukoa. Adituak eta lanbidearekiko griña. Lorpenera orientatzea. Ordutegi malgutasuna. Hizkuntza maila: ingelesa, euskara eta frantsesa.\nEskaintzen da: Lanaldi osoko kontratu mugagabea. Soldata lehiakorra. Prestakuntza Plana eta Pertsonen Plana.\nMANTENTZE-LANETARAKO LANGILEAK (SE-21-206)


Aurreiritziak argitzeko - Gipuzkoako Hitza\n2019, azaroak 08 Albisteak, gipuzkoa, Gizartea 275\nEspainian, presidentegaien arteko eztabaidan, mintzagai izan da immigrazioaren gaiaren trataera; izan ere, hautagai batek handiak bota zituen gaiari buruz: zenbakiak, zurrumurruak, usteak… Baina inork ez zion erantzun. Beste kontu bat da hautagai ultraeskuindarrarekin eztabaidatu behar den edo ez. Hala ere, kontua Euskal Herrira ekarrita, bada behin eta berriz gertatzen den fenomeno bat: zurrumurruak egia gisa aurkezten dira askotan, eta bere horretan gelditzen dira gero. Horren jakitun, egoera horren aurkako sareak sortu dituzte hainbat herritan. Aretxabaletan, Zurrumurruen Aurkako Sarean eta udalak berak sustatuta, bukatu berri dute formakuntza. Praktikan jartzea tokatuko zaie orain.\n“Gipuzkoako Foru Aldunditik deitu zidaten proposamena egiteko”, argitu du Karmele Uribarri Aretxabaletako Udaleko Gizartegintza zinegotziak. “Aukera polita iruditu zitzaigun”. Aldundia programa pilotu bat garatzen ari da zurrumurruen inguruan, eta, Aretxabaletan ez ezik, beste bost herritan ere landuko dute ideia.\nAretxabaleta ez dute aukeratu, espresuki, bertan immigrazioarekin arazoak dauzkatelako, hainbat ezaugarri berezi dauzkalako baizik: herri txikia da, herritarren arteko harremana estua da, elkarren artean eragiteko gaitasuna dago herrian… Azkenean, errazago antzeman ahal izango dute metodologia hori herri txiki batean eraginkorra den edo ez.\nProposamena talde txiki bat sortzea zen, hogei pertsona ingurukoa. Asmoa zen formakuntza saioak eskaintzea, Aretxabaletan zurrumurrurik ez sortzeko talde bat osatzeko helburuarekin; hau da, immigratzaileen aurkako ustezko esanak desmuntatzeko gaitasuna daukan pertsona talde bat sortzea zen erronka.\nEta, hasierako proposamenari erantzunda, egun osatuta daukate hamazazpi pertsonako talde bat. Hainbat profiletako jendea batu dute: eragileetako aktibistak, norbanakoak, erretiratuak, gazteak… Taldea osatzeaz harago, ordea, garrantzi handiagoa du formakuntzak berak. Baina hor sortzen da galdera: zer formakuntza jaso behar dute eragileek?\nBi saio egin dituzte Aretxabaletan. Xabier Aierdi kolektibo horretako kidearekin egin zuten lehenengoa, informazioa jasotzeko; eta Raquel Moreno D-Cas enpresako aktibistarekin bigarrena, gaitasunak garatzeko. Kataluniako enpresa da D-Cas, Col Lectiu d’Analistes Socials, eta, besteak beste, politika sozialak garatzeko aholkularitza eskaintzen die erakunde publikoei.\n“Egungo egoeraren argazkia ikusi genuen lehen saioan”, azaldu du Uribarrik. Gaiaren oinarrira jo zuten: zer diren estereotipoak, zein den immigrazioaren egoera orokorrean eta Aretxabaletan zehazki, zeintzuk diren ahoz aho dabiltzan zurrumurruak… Zinegotziak gaineratu du baliagarria izan zitzaiola Aierdik azaldutakoa: “Oinarria da zurrumurrua zabaltzen ari den pertsona ez dela arrazista, nire moduko pertsona bat dela. Beldurra die kontu ezezagunei, eta horrelako gauzak saltzen dizkiete”. Bigarren saioan, berriz, ustezko esan horiei erantzuteko gaitasuna landu zuten: “Argumentuak ikasteak garrantzia du, baina garrantzitsuagoa da gaiari nola heldu definitzea”, zehaztu du Morenok.\nAzkenean, eztabaidan tematzea ez dela ona gaineratu du ekintzaileak, eztabaida askok ez baitute balio bakoitza bere jarreran indartzeko baino. “Elkarrizketa lasai eta eraginkor bat izan behar da. Besteak zure iritzia entzun behar du, eztabaida berotuetan ez bezala”. D-Caseko kideak argi dauka informazio truke horretan gakoa ez dela bestea konbentzitzea, bere bertsioari buruzko dudak sorraraztea baizik. “Etxera doanean, esan duenari buruz ziur ez egotea”.\nHelburu horiek lortzeko hainbat estrategia erabil daitezke; adibidez, galderak egitea: zergatik diozu hori? Horrelako egoera bat pasatu al duzu inoiz? “Egia absoluturik” ez daukala argitu du Morenok, eta hainbat faktorek eragiten dutela erantzunean; hala nola pertsonen gaitasunak. Haren hitzetan, ez da gauza bera pertsona umoretsu batek umorea bestearen argumentuak dudan jartzeko erabiltzea, edo pertsona arduratsu batek zentzuzko datuak mahaigaineratzea. “Parte hartzaileen estrategiei buruz hitz egiten dugu saioetan”, esan du ekintzaileak. “Sarri, asko ikasten dugu guk ere”.\nFinean, zurrumurruak sortzen diren egoeretan, izan taberna batean, supermerkatuan edo autoan, egoerei heltzeko moduak eta tresnak landu dituzte saioetan. Jaso dute informazioa, eta hitz egin dute gaia lantzeko moduei buruz; orain, norberak jakin beharko du, dauzkan gaitasunekin, egoera bakoitzari erantzuten. Oraingoz, ez dute zehaztu harremana nola mantenduko duten, baina badakite mantenduko dutela.\nKomunitateen elkarbizitzarako hiru eredu daude munduan: frantsesa, ingelesa eta kanadarra. Frantzian, etorkinak atzean utzi behar izaten du bere iragana, eta bertako eredura moldatu behar izaten du. Eredu ingelesean, berriz, bere txokoa izaten du komunitate bakoitzak, baina elkarren arteko harremanik gabe. Kanadan, azkenik, jatorri ezberdinekoek elkarrekin eraiki dituzte komunitate berriak. “Kanadako eredua sustatu behar dugu”, nabarmendu du Morenok.


Gobierno Vasco Irekia :: Language Rich Europe proiektua\nEuskal Autonomia Erkidegoko eleaniztasun-maila neurtzen duten datuak aurkeztu dira\nEAEko hainbat esparrutan dagoen eleaniztasun-maila adierazteko 2011. urtean egindako ikerketa-lanaren emaitzak aurkeztu dira gaur Bilbon, Eusko Jaurlaritzako Hizkuntza Politikarako Sailburuordetzaren eskutik. Emaitza horiek Europako 18 herrialdetan British Council fundazioak burututako Language Rich Europe izeneko proiektuaren barnean kokatzen dira.\nEuskal Autonomia Erkidegoko gizartearen hainbat esparrutan 2011. urtean egindako ikerketa-lanaren emaitzak aurkeztu ditu gaur Eusko Jaurlaritzako Hizkuntza Politikarako Sailburuordetzak, British Council fundazioarekin batera. Aurkezpenean parte hartu dute Iván Igartua Eusko Jaurlaritzako Kultura Saileko Hizkuntza Ikerketa eta Koordinaziorako zuzendariak, Silvia Berny Bilboko British Council-eko zuzendariak, Aneta Quraishy Europako Proiektuaren manager-ak eta Olatz Olaso EMUNeko ordezkariak.\nEmaitza horiek gure gizartean dagoen eleaniztasun-maila adierazten dute, hezkuntzan, hedabideetan, zerbitzu publikoetan eta euskal enpresetan bereziki.\nEuropako 18 herrialdetan British Council fundazioak burututako Language Rich Europe (Europa Hizkuntzetan Aberatsa) izeneko proiektu baten barnean kokatzen da ikerketa hori. British Council Erresuma Batuko institutu bat da, eta haren helburua hizkuntza eta kultura ingelesaren ezagutza zabaltzea da. Aldi berean, Language Rich Europe proiektuaren koordinatzailea da, hau da, Europako hizkuntza aniztasunari buruzko azterketa konparatiboa egiteko proiektuarena.\nEusko Jaurlaritzako Hizkuntza Politikarako Sailburuordetzak British Council institutuarekin lankidetza-hitzarmena sinatu zuen iaz eta, haren ondorioz, EAEko gizartearen eleaniztasun-maila neurtzeko ikerketa garatu zuten elkarlanean 2011. urtean.\nEspainia mailan, antzeko ikerketak burutu dituzte, eta horiek guztiak batzen dituen liburuxka laster batean izango dugu esku artean. Liburuxka horretan, hiru txostenen emaitzak agertuko dira: Kataluniakoak, Madril eta Andaluziakoak eta EAEkoak. Baina Espainian ez ezik, muga horietatik at ere, Europan ere egin dituzte eleaniztasuna neurtzeko antzeko beste ikerketa-lan batzuk.\nEuskal Autonomia Erkidegoaren kasuan, hainbat adierazle hartu dira kontuan eleaniztasuna neurtzeko orduan, eta landa-lan hori EMUN hizkuntza zerbitzuak garatu du Hizkuntza Politikarako Sailburuordetzak horrela aginduta. Lehen aipatu dugunez, hezkuntzan, hedabideetan, zerbitzu publikoetan eta euskal enpresen sektoreetako eleaniztasun-maila neurtu da bereziki.\nNeurketa horren ondorio nagusietako bat honako hau da: EAEk, konparatiboki, profil eleanitz indartsuak ditu Lehen eta Bigarren Hezkuntzan, gaztelania, euskara eta atzerriko hizkuntza nagusietarako (ingelesa lehen postuan dago). Hala ere, etorkinen hizkuntzek, esate baterako, oso presentzia ahula dute edo ez dute batere presentziarik hezkuntza sisteman.\nGoi mailako hezkuntzan, hedabide inprimatuetan, herri-zerbitzuetan eta enpresa pribatuetan profil eleanitzak garatzen ari dira bizkor samar. Hori hobetu eta errotu egingo da etorkizunean, eleaniztasunerantz bideratutako hezkuntza oinarri egoki bat garatzen den neurrian.\nAdierazle bakoitza aztertuz, hezkuntzan, gaur egun, eskolak familiak baino askoz garrantzi handiagoa hartu du EAEn euskararen transmisioari dagokionez. Euskara da gurasoen % 60k aukeratzen duen irakaskuntza-hizkuntza seme-alaben hezkuntza erabakitzeko orduan. Lehen eta Bigarren Hezkuntzan atzerriko hizkuntza bat ikasi behar da, eta eskola gehienek ingelesa eskaini arren lehen atzerriko hizkuntza gisa, frantsesa edo alemana ere ikas daitezke.\nUnibertsitateari dagokionez, Euskal Herriko Unibertsitateko ikasleen % 45ak euskaraz ikasten du; beraz, euskararen egoera unibertsitate arloan askoz hobea da gaur egun, duela hogeita hamar urteko egoerarekin alderatuz gero. Graduatu eta graduatu ondoko mailetan, berriz, ingelesa gero eta gehiago txertatzen da curriculumean.\nLanbide Heziketaren kasuan, berriz, profil eleaniztunak sortzen ari dira, astiro samar, ordea. Esate baterako, ikasleen % 25ak soilik hautatzen du euskara irakaskuntza-hizkuntza gisa.\nHedabideei dagokienez, EAEn herrialde osoan banatzen den egunkari bat dago, eta 50 bat eskualde eta tokiko aldizkari, erabat euskaraz argitaratzen direnak. Gainera, bi telebista-kate publiko daude soilik euskaraz emititzen dutenak (eta hainbat tokiko katek ere hala egiten dute). Euskal herritarrek eskura duten argitalpenetan beste hizkuntza batzuen presentzia, ofizialez gain, hazten ari da etengabe, baina oraindik ere atzerriko hizkuntzekiko interesa apala da.\nZerbitzu publikoen kasuan, herri zerbitzuak, normalean, gaztelaniaz eta euskaraz eskaintzen dira EAEko bi hizkuntza ofizialetan. Kasu batzuetan (itzulpen zerbitzuak, etorkinentzako lehen arreta zerbitzuak...) beste zenbait hizkuntza ere erabiltzen da, besteak beste, ingelesa, frantsesa, arabiera, txinera, errusiera, georgiera edo wolofera.\nEuskal enpresatan, berriz, hizkuntza kudeaketarako praktikak integratzeko ahaleginak egiten ari dira. Haien negozio estrategiaren alderdi hori elebitasun ofizialetik harago doa; izan ere, mundu guztiko enpresekin dituzten harremanetan beste hizkuntza batzuek, eta ingelesa buru izanik, ezinbestekoak dira. Hobetu beharreko alderdi bat langileen hizkuntza gaitasunen sustapena da.\nEleaniztasuna erronka handia da ehuneko ehunean elebidun izatetik urrun dagoen gizarte batentzat. Gizarte elebidun bateranzko mailakako bilakaera konbinatu egin behar da eta, horren ondorioz, estrategia elebidunen gero eta behar eta eskari handiagoarekin. Estrategia horietako bat bidean da jadanik: proiektu pilotu bat garatu da esparru hirueledun bat sartzeko Lehen eta Bigarren Hezkuntzan. 120 bat eskolak esparru berri hori onartu dute, eta, ziur asko, epe jakin batean, hezkuntza sistema osora hedatuko da.\nTeknologia berrien arloaren barruan, berriz, adituak ahalegin handia egiten ari dira gaur egun testuak eta webguneak gaztelaniatik eta ingelesetik euskarara eta alderantziz itzuliko dituen itzultzaile automatiko bat sortzeko. Tresna berri hori gramatika- aztertzaile indartsu batean eta itzulpen memorien biltegi batean oinarrituko da.\nEkimen horien (eta beste batzuen) helburua lortzea ez da erraza, baina, aldi berean, guztiz erakargarria da: profil eleanitz indartsuak garatzea euskararen erabilera -soziolinguistikoki hizkuntza ahulena- areagotu nahi duen eta horretarako ahaleginak egiten ari den gizarte batean.\neuskara EAE eleaniztasuna azterlana Hizkuntza Politikarako Sailburuordetza Bilbo aurkezpenak Language Rich Europe Berri honen iruzkinen RSSa\nJaurlaritza "Solar Decathon Europe" lehiaketaren aurkezpenean izan da.Lehiaketan EHU-k etxebizitza eraginkorra aurkeztuko du\nEl Gobierno Vasco, muy satisfecho con la decisión de ADIF de licitar el proyecto de remodelación de la estación de Atotxa para acoger el Tren de Alta Velocidad urte bat gutxi gora behera · 0\nAdministrazio-hizkuntza «argia eta ulerkorra» landu nahi ditu euskal administrazioak egun bat · 1\nGaiarekin lotutako EHAA xedapenak EBAZPENA, 2010eko martxoaren 26koa, Hezkuntzako sailburuordearena, erakunde publiko eta pribatuak irakasleen etengabeko prestakuntza plana aurrera eramateko proiektuan Hezkuntza Sailarekin…\n2010(e)ko Apirilak 21\nEBAZPENA, 2009ko maiatzaren 18koa, Hezkuntzako sailburuordearena, erakunde publiko eta pribatuak irakasleen etengabeko prestakuntza plana aurrera eramateko proiektuan Hezkuntza Sailarekin…\n2009(e)ko Ekainak 08\nAGINDUA, 2011ko otsailaren 15ekoa, Hezkuntza, Unibertsitate eta Ikerketako sailburuarena. Honen bidez, dei egiten zaie Irakasleen Etengabeko Prestakuntzarako Plana garatzeko proiektuak…\n2011(e)ko Martxoak 01\nEBAZPENA, 2010eko maiatzaren 4koa, Hezkuntzako sailburuordearena, erakunde publiko eta pribatuak irakasleen etengabeko prestakuntza plana aurrera eramateko proiektuan Hezkuntza Sailarekin…\n2010(e)ko Maiatzak 27


Nola kendu eztilak eta arantzak larrutik: informazio batzuk\nEgun batean zehar, gerta daiteke istripu txikiak larruazalean sartzen diren ezpal eta arantzak sortzea, larriagoetan min txikia edo larriagoetan infekzioa sortzea.\nBatez ere eskuetan gertatzen da –batez ere atzamarretan, batez ere erpuruan– fruta bat edo arantzadun objekturen bat hartzen dugunean, eta izterretan, gure pisuaren azpian apurtzen diren egurrezko banku zaharren gainean esertzen garenean.\nERRESKURAK TRATATZEA ERRESALBAMEN ERAGIKETAK: BIZI SKINNEUTRALL KOBINA LARRIALDI ERAKUSKETAKO\nLarruazaletik ezpalak eta arantzak kentzea\nZein da arantzak eta ezpalak kentzeko modurik onena?\nEzpal edo arantza bat zure larruazalean sartzen denean egin beharreko lehen gauza kaltetutako eremua ondo garbitzea da, ur freskoarekin.\nOndoren, lehortu eta desinfektatu kaltetutako gunea, azalaren azpian sartutako objektu nahigabeak infekzio bat eragin ez dezan.\nLehenik eta behin, bada, ezpal edo arantza sartu den lekua garbitu eta desinfektatu, egurrez edo beste edozein materialez egina izan.\nHorren ondoren, nola atera pentsatu behar da. Nola egin hau?\nArantza edo ezpalak kanpoko zati bat badu, irtenbide aproposa da makillaje-pintza arruntak erabiltzea, garbitu eta desinfektatuta daudenak, gorputz arrotza astiro-astiro ateratzeko, apurtu ez dadin.\nMin apur bat egin dezake, baina segundo batzuetan bakarrik.\nEzpalak larruazalean hausten badira\nEgurrezko ezpal edo arantza, adibidez, arrosa edo kaktus batena, apurtu egin daiteke pintzaren bidez erauztean.\nKasu honetan, komeni da alkoholarekin edo hidrogeno peroxidoz desinfektatutako orratz bat erabiltzea eta astiro-astiro espazio bat sortzea azalaren azpian azken zatitxoa ateratzeko.\nDesinfektatu ondoren, igeltsu batekin estali eta bi egun itxaron, egoera normaltasunera itzuliko denean.\nEgur zatiak izterretan itsasten direnean\nGona eta galtza motzak janztean, erraza da egurrezko ezpal bat izterrean txertatzea banku zaharretan edo egurrezko objektuetan eserita dagoenean.\nKasu honetan, erauzketa eragiketa delikatuagoa izan daiteke, azalaren lodiera baxuagoa delako (eskuenarekin alderatuta, adibidez) eta gure pisuak eztilaren barneratzean lagun dezakeelako.\nKasu honetan bi irtenbide daude: edo ohiko pintza eta orratzekin jarraitu, ezpalak ez hautsiko kontu handiz, edo pazientzia izan eta larruazaleko zelulak berritu arte itxaron.\nGehienez 10 egun igaro ondoren, azala birsortu egingo da eta eztila berez kenduko da.\nEzpalak ateratzea erremedio natural batekin\nAzkenik, eztilak eta arantzak ateratzeko erremedio naturala: iktiol ukendu bat erabil dezakezu, larruazaleko infekzio txikiak tratatzeko aproposa den pomada naturala, eta larruazala arantza kanporatzen lagun dezakeen indar astringentea du.\nBesterik gabe, aplikatu eta kaltetutako eremua gasarekin estali 12 orduz.\nGaza kentzen duzunean harrituta geratuko zara azala kanporatuta aurkitzea.\nBaina kontuz, erremedio hau azaletik txertatuta dauden ezpal eta arantzetan baino ez da eraginkorra.\nOxigeno hiperbarikoa zauriak sendatzeko prozesuan\nNola identifikatu azkarki eta zehaztasunez trazu akutuko gaixo bat ospitale aurreko egoitzan?\nMozketak eta zauriak: noiz deitu edo larrialdietara joan?\nBihotzeko arazoak, sintomak ezagutuz


Arnoko Gandorra Mendarotik | Euskal-Herria.Org\nArnoko Gandorra Mendarotik\nXabiaram-k sortua, 2018, ekaina 9 - 21:07\nMendaro-Oliturri-Kanpazar-Banderako Puntea-Arnoko Gurutzea-Aterpea-Banderako Puntea-Mendaro\nBanderako Puntea (616m) postontzia\nMENDARO ABIAPUNTUA (50m)\nIbilbie polit bat Arnoko Gandorrean zehar.\nAbiapuntua Mendaroko herrian, Autopistaren ondoan dagoen aparkalekutik.\nHemen Azpilgoeta Auzoko bidea hartzen dugu hasiera batean, Intxurrieta alderako sendara iritsi arte, hemen sendari jarraitzen diogu gora bidean Oliturri mendiaren ondora iritsi arte.\nBehin 500 metroko garaierara iritsitakoan gandorraren bideska hartzen dugu, hau harkaitz artean doa uneoro Oliturri (608m) tontorra lehenik eta Kanpazar (629m) tontorra bigarrenik egin arte. Gero Presoletako lepora jeitsi behar da malda malkartsu samar batean.\nBANDERAKO PUNTEA-ARNO GURUTZEA (616m)\nPresoletako lepora iritsitakoan Banderako Puntea igo behar da, zati hau harkaitz arteko bide eder batean egiten da, marka urdinez argi adierazita dagoen bideskari jarraituz.\nHonen tontorrera heldutakoan, bertan "Arno" izeneko postontzi bat eta erpin geodesikoa aurkituko ditugu. Hemendik aurrera Arnoko Gurutzearako bidea erraza da eta oso hurbil daude bai Gurutzea bai Aterpea.\nMENDARORAKO JEITSIERA (50m)\nJeitsiera hasi aurretik Banderako Puntea igo behar da berriro, baina iparraldetik ia ez du maldarik, hegoalderako jeitsiera da zutiagoa. Bidegurutze pare bat daude jeitsiera honetan, baina gehienbat bide zuzena da. Lehen bidegurutzean Birular alderako norabidea hartu behar da, norbere aukeran tontor honetara ere igotzea. Bigarren bidegurutzean Txoriaitz alderako norabidea hartu behar da, hau ere bakoitzaren aukeran igotzea edo ez. Hortik aurrea bide zuzena Mendaroko aparkalekura basoko bideska eder batean zehar.


barren.eus - Asteburuan 17 koronabirus kasu berri atzeman dituzte Elgoibarren, eta eremu gorritik gertu dago\nAsteburuan 17 koronabirus kasu berri atzeman dituzte Elgoibarren, eta eremu gorritik gertu dago\nArgitaratua: 2021-01-25 14:24\nJoan den asteburuan 17 koronabirus kasu atzeman dituzte Elgoibarren, eta aurreko asteburuarekin alderatuta ia bikoiztu egin da intzidentzia-tasa. Mendaron bi kasu atzeman dituzte asteburuan.\nEremu gorriaren atarian dago beste behin ere Elgoibar, ostalaritza berriro ixteko arriskuarekin. Azken hamalau egunetan 68 positibo zenbatu dituzte Elgoibarren, eta 467,94koa da intzidentzia-tasa. Joera ez da ona. Asteburuan 17 positibo atzeman dituzte: 11 barikuan, 4 zapatuan eta 2 domekan.\nMendaron beste bi kasu atzeman dituzte asteburuan, kasu bana barikuan eta zapatuan. Hala, domeka izan zen positiborik zenbatu ez zuten asteko egun bakarra Mendaron. Abenduaren 30etik urtarrilaren 14ra bitartean ez zuten kasurik atzeman Mendaron, baina harrezgero ugaritu egin dira. Azken hamalau egunetan 14 positibo zenbatu dituzte Mendaron eta 567,38koa da 100.000 biztanleko intzidentzia-tasa. Mendarok 5.000 biztanle baino gutxiago dituenez, ez da Jaurlaritzaren koloreen eskeman sartzen, ez eta herri gorrien zerrendan ere oraingoz. Mendaroko datuez gainera, Osasun eremuko egoera hartzen dute kontuan zerrenda hori osatzeko.\nEdonola ere, egun gutxuitan asko alda daiteke egoera. Joan den astelehenean Deba zen eremu gorrian zegoen eskualdeko 5.000 biztanletik gorako herri bakarra, eta eremu horian dagoen bakarra da gaur gauzkoz. Gainerako lau herriak eremu laranjan daude. Aurreko asteburuan baino 24 positibo gehiago zenbatu dituzte Debabarrenean azken hiru egunetan.\nHerria (intzidentzia) Urtarrilak 23 Urtarrilak 24 Urtarrilak 25 GUZTIRA (aurreko asteburuarekiko dif.)\nEibar (389,46) 11 14 6 31 (+5)\nErmua (424,50) 6 7 9 22 (+8)\nElgoibar (467,94) 11 4 2 17 (+16)\nDeba (293,42) 1 0 2 3 (-3)\nSoraluze (100,65) 0 0 0 0 (-)\nMendaro (567,38) 1 1 0 2 (-1)\nMutriku (470,46) 1 0 1 2 (-)\nMallabia (168,07) 0 0 1 1 (-)\nDEBABARRENA (408) 31 26 21 77 (+24)\nEusko Jaurlaritzako Osasun Sailak eman dituen datuen arabera erietxeetan ere gora doaz datuak. Ospitaleetan 682 gaixo zeuden atzo koronabirusak jota, zapatuan baino 24 gehiago. Eta bilakaera argia da Eguberrietatik hona; urtarrilaren 7an 359 paziente zeuden erietxeetan.


Unai Elorriaga: "Hizkuntza aberatsa eraikitzeko tresna bakarra da euskalkia" — Eibar.ORG | Eibarko peoria\nHemen zaude: Hasiera / Blogak / Lagun batek esan dit lagun batek esan diola / Unai Elorriaga: "Hizkuntza aberatsa eraikitzeko tresna bakarra da euskalkia"\nUnai Elorriaga: "Hizkuntza aberatsa eraikitzeko tresna bakarra da euskalkia"\nJulen Gabiria 2005/12/05 10:22\nElkarrizketa honen jatorrizko bertsioa, bizkaieraz, Bizkaie! aldizkarian dago.\nHirugarren liburua argitaratu berri duzu, "Vredaman". Izen jostalariak gustatzen zaizkizu, itxura batean liburuaren edukiarekin zerikusi handirik ez dutenak. Zelan aukeratzen dituzu izenburuok?\nIzenburuak sortzeko ez daukat sistemarik. Batzuetan modu batera datoz eta beste batzuetan beste batera. Gura baduzu, esango dizut zelan etorri zitzaidan hau. "Vredaman" izena izen biren nahasketatik dator. Aspaldi neukan ume batek kontatutako istorio bat (nobela, ipuina... ez nekien) idazteko asmoa eta horren gaineko gogoeta egiten nenbilela hasi nintzen irakurtzen William Faulknerren "Hilzorian nagoen bitartean" izeneko nobela. "Vardaman" izeneko ume batek kontatzen zuen nobelaren zati bat. Hori izan zen lehenengo pausoa. Bestetik, Labayrun, Arte Eder Museorako itzulpen batzuk egiten hasi eta pintore nederlandar batekin egin nuen topo: Vredeman de Brie izeneko batekin. Egia esan, bi ziren: aita-semeak. Semeak bizitza osoan ez zuen koadro orijinalik egin, aitak eginikoak kopiatu zituen. Hori izan zan nire izenburuaren bigarren pausoa. Izen biak nahastu eta Vredaman lortu nuen. Liburua irakurtzen dauenak ikusiko du dagoen erlazioa.\nBaina Vredaman izena zure aurreko liburuetan ere agertzen da, ezta? Hari moduko bat sortzen ari zara irakurlearentzat. Zure liburu guztiekin obra bakar handi bat osatzeko asmoarekin edo?\nBai, egia da. Aurreko liburuan, Van't Hoffen ilean, idazle bat asmatu nuen (egia esan, aurretik existitzen zen, nire ipuinen batean eta SPrako tranbian ere agertzen da): E. H. Beregor. XX. mende hasierako idazlea zen, surrealista goitik behera, bai idazkeran, bai bizimoduan. Haren hirugarren nobela deitzen zen Vredaman. Eta Van't Hoffen ilean kontatzen dut zelan baten batek lapurtu zion, idazten zegoela, Vredaman nobela horretako pasarte bat. E. H. Beregor ernegatu egin zen eta esan zuen ez zuela berriro idatziko pasarte hori, zegoen lekuan zegoela, huraxe zela liburuaren partea eta ez zuela, inondik inora ere, berridatziko. Horrela atera zuen Beregorrek liburua: zuriune batekin lapurtutako pasartearen lekuan. Neuk ere Vredaman hau hutsune batekin atera dut. Baina kuriosoena da, Van't Hoffen ilean ikerlari batek topatu zuela azkenean pasarte hori. Eta irakurle aspertu batek hango pasartea nire hirugarren nobela honetako hutsunean ipintzen badu, konturatuko da modu ezin egokiagoan sartzen dela.\nJolasean zabiltza orduan, geratu barik. Hori da zuretzat idaztea?\nBesteak beste, bai. Baina hori baino gehiago ere izan daiteke. Edo hori baino gutxiago. Idazten disfrutatzea da kontua. Eta irakurleak disfrutatzeko idaztea. Olgetan disfrutatzen badut, olgetan egingo dut. Heriotzaz berba egiten disfrutatzen badut, horren gainean egingo dut... Formula gutxi literaturan.\nOintxe atara dozu liburuaren gakoetako bat: heriotza. Zure tonua atsegina da, goxoa, baina gaia latza. Zelan uztartu duzu estiloa atsegin hori eta heriotzaren gaia, ume baten ikuspuntutik gainera?\nHain zuzen ere, hori zen lortu gura nuena: kontraposizioa. Alde batetik, umearen estilo gozoa, koloretsua eta, bestetik, heriotzaren larria. Batzuk, nobela bati eta literaturari osotasunean begiratzeko gaitasun handirik ez dutenak (edo eduki gura ez dutenak: askozaz ohikoagoa eta askozaz gaiztoagoa) umearen jario atseginean geldituko dira, harago joan barik, eta esango dute, beharbada, gauza ederrak baino ez ditudala agertzen, horren atzean dagoenari erreparatu baino lehenago. Batzuetan irakurleen herrenak egiten du kritika.\nEta zuk, gozatu egin dozu heriotzaren gainean idazterakoan? Eta zergatik heriotzaren gaia?\nGai hori gai bat da beste batzuen artean. Baina beste gai batzuk ere agertzen dira: familia, gaixotasuna, erabakgiak, artea... Gai askoren gainean egiten da berba liburuan. Eta, jakina, guztiekin gozatu dut apur bat. Gozatu dut aspertzeraino batzuetan. Heriotzarekin, baina, ezin gara aspertu, sekula ez dugulako dena jakingo.\nGaur arte, hauxe da zure libururik autobiografikoena, pertsonalena esango nuke. Autobiografia hori puntu baterainokoa izango da, baina, edozein dela ere puntu hori, ez dizu beldurrik emon biluzten hasteak?\nPuntu batzuk autobiografikoak dira, bai. Lehenago ere esan dut, baina: %7 baino gehiago ez. Niretzat, hala eta guzti ere, hori ez da biluztea. Eta biluztea bada, ez dut pentsatzen arropa azpian gauza interesgarririk dagoenik. Esan gura dut nik kontatu ditudan gauza autobiografikoak munduko edozein pertsonak dituela bere haurtzaroan (arropa kentzen dugunean ere, denok dugu antzeko biluzia). Kontua da zelan kontatu dudan, zelan nahastu dudan gezurrekin, zer dagoen horren atzetik, zelan tratatu dudan memoria... ideien arkitektura moduko bat dago horren atzean.\nZentzu horretan, ideien arkitektura horretan, ze alde dago zure aurreko liburuetatik azken nobela honetara?\nAlde asko eta berdintasun nahiko. Berdintasuna, azken batean egilea bera delako. Aldea, azken batean egilea bederatzi urte zaharragoa delako. Eta aldatzeko gogoa daukalako. Hemen ahotsak agertzen dira asko eta diferenteak. Istorioak artezak dira, ez bihurriak. Orain igerileku baten barrutik ikusten ditut gauzak, ez epeletan.\nEgingo dugu berba aurrerago nobelaren koraltasun horri buruz. Bitartean, argitu egidazu azken hori, mesedez: zer esan gura duzu? orain arte kotoi artean egon zarela eta orain busti egiten zarela?\nEz, ez da hori. Eta ez da argitzen erraza. Esan gura nuen ikuspegia aldatzen ibili naizela. Gauzak ez dira berdin ikusten farola baten gainetik, edo igerileku baten barrutik, edo inprimagailu erraldoi baten tinta-lekutik... Ikuspegia aldatzen denean (tenporala, espaziala, psikikoa...), mundua aldatzen dela iruditzen zait. Hortaz, ikuspegi asko badituzu, mundu asko dauzkazu eskura.\nEta, hain zuzen ere, esan dugun moduan liburu hau korala denez, zuk ikuspuntu eta istorio ugari kontatu dituzu; lau, oker ez banago. Ondo konpondu zara ahots bakoitzari bere tonua eta ikuspuntu pertsonala ematerakoan? Zelanbait desberdindu gura izan dituzu pertsonaia horiek, ala esan daiteke batasun bat osatzen dutela denek?\nNiretzat sano diferenteak dira ahots guztiak. Ahalegin handia egin dut horretan gainera. Beharbada, irakurle bat baino gehiago ez da ohartuko; izan ere, desberdintasunak detaile txikiak baino ez dira askotan. Detaile garrantzitsuak halan eta guzti ere. Bakoitzak bere munduaren partea kontatzen du, denak mundu berean bizi diren arren.\nUmeak eta zaharrak dira oraingo protagonista nagusiak. Zaharrekin lehengo liburuetan ere ibili zara, baina umea lehenengoz sartu duzu protagonista nagusi gisa. Munduaren gaineko antzeko ikuspuntuak emoten dituzte?\nNiretzat guztiz diferentea da ume baten ikuspegitik ala zahar baten ikuspegitik idaztea. Arrazoia anatomikoa da: umea izan naiz eta zaharra ez. Zaharrak erretratatzeko begiak zabaltzen ditut eta harritzen nauena papereratzen dut. Umeak idazteko, ostera, memoria zabaltzen dut (beste begi klase bat). Hortaz, ez dakit antzeko ikuspuntuak dituzten, batena seguru ezagutzen dudalako eta bestearena dantzan dabilelako nire inguruan.\nZaharrekin daukazun mirespena zure liburu guztietan agertzen da.\nEz nuke esango mirespena denik. Nik errealitateko elementu bat ikusten dudanean, atoan sailkatzen dut: literaturarako ona / literaturarako eskasa. Futbola, esate baterako, nire literaturarako eskasa iruditzen zait. Horrek ez du esan gura futbolari buruz ezin denik literatura handia idatzi. Kasuak badaude, gainera. Baina nire literaturarako ez du balio. Zahar batzuen izateko modua, berba egiteko modua, burua dandarrez ibilteko modua... nire literaturarako ona iruditzen zait. Horregatik agertzen dira askotan: protagonista ez badira, laguntzaile, liburu honetan legez.\nUmearen protagonismoa dela-eta, zaharren presentzia handia dela-eta, liburu hau ahozko hizkeratik oso hur dago. Iruditzen zaizu ahozko hizkerak, bizkaierakoak zein beste edozeinek, ekarpenen bat egiten diola batuari eta, oro har, literaturari?\nEz dago zalantzarik. Literaturan bide bat da (askoren artean) eta euskara batuan bide bakarra.\nAhozko hizkera da, orduan, euskara batuaren bide bakarra?\nJakina. Euskara batua oinarria da eta hizkuntza aberatsa eraikitzeko tresna bakarra da euskalkia. Tresna itzela gainera.\nKontuan izanda "SPrako tranbia" liburuarekin eman zenuen jauzia, presioa zelan eramaten da, presiorik badago?\nEdonork edozer publikatzen duela, presioa sentitu behar du. Esan gura dut literatur obra ona egin gura bada, listoia altu ipini behar dela. Beti. Ezagun ala ezezagun izan. Ni hasi nintzenean, halantxe hasi nintzen, munduko libururik onena publikatu nahian (orduan, teorian, ez neukan presiorik). Ez dakit lortu nuen. Seguru asko ez. Baina listoia lekurik altuenean neukan. Orain gauza bera. Kontua da ezin dela gehiago igo.\nBaina ezin dela igo diozunean, horrek ez du esan gura ezin denik hobetu, ezta? Pentsatzen dut zuk igarriko duzula, beharbada, idazle moduan hobetzen zoazela, ala?\nJakina, hobetu bai. Gauza bat da espero duzuna (listoia) eta beste bat lortzen duzuna (jauzia). Olinpiadetako erretrasmisioak ikusi ditugunok badakigu listoia askotan jausten dela. Hori listoi hori lurretik jaso eta jaso egon behar dugu egunero. Ez dakit idazle moduan ikasten nabilen. Gauza batzuk ikasi ditut. Gauza txikerrak. Apurka-apurka. Hori kanpotik ikusten da hobeto barrutik baino.\nLuzerako dugu, orduan, Unai Elorriaga. Eta martxa handian zabiltza. Gainera, ez duzu atsedenik hartu behar, antza: teilatu batean kokatutako nobela bat idazteko asmoa omen duzu...\nBueno, lehenengo Vredaman itzuli behar dut. Gero bertako lau istorioetatik bat, umearena hain zuzen ere, umeentzako publikatu gura dut, irudiekin eta. Gero enkarguzko lanen bat egingo dut beharbada. Eta, hori guztia egin eta gero, Jauna lagun, hasiko naiz hurrengo nobela idazten, uda pasatuta. Hortaz, atsedena beste modu batera hartuko dut, gauza asko eginda. Bitartean, nobela hori biribiltzen ahaleginduko naiz, buruan. Baina bai, teilatu batean gertatuko da nobela. Hiru lagun batuko dira teilatu batean. Apurka-apurka jende gehiago bilduko da teilatura. Estazio bateko etxeko teilatua izango da...


Ikasi txinera doan zure Android-etik | Androidea\nIkasi txinera mandarina edo nola ikasi txinera doan zure Android-etik\nAzken hamarkadetan gehien eskatzen den hizkuntzetako bat, neurri handi batean Txinaren gehiegizko hazkunde ekonomikoari esker, munduko potentzia ekonomiko nagusia bihurtu dena, zalantzarik gabe Mandarin txinera o Txinera tradizionala, beharrezko hizkuntza, harresi handiko herrialdera bidaia bat antolatzen ari bazara, baina ezinbestekoa bihurtu da begirada duten ekintzaileentzat. mila milioi biztanleko eskualdea zure negozio garrantzitsuarentzat.\nZentzu horretan, gaur aurkeztu eta gomendatuko dudan doako aplikazioa bideratuta dago. Lagungarri izango zaigun aplikazioa ikasi txinera doan gure azken belaunaldiko Android terminalek eskaintzen duten erosotasunetik.\nAplikazioak ezagunena erakutsiko digu, Android-en ditugun hizkuntzak ikasteko aplikazio edo sistema onenaren itxura eta itxura osoa baita. Ziur jada asmatu duzula zertaz ari naizen Duolingo, zalantzarik gabe, ingelesa, frantsesa, gaztelania eta abar ikasteko aplikaziorik onena.\nGaur gomendatzen dudan aplikazioak guztiz doakoa, izenari erantzuten dio Argibide txinera mandarina. Google-ren Play Store-tik eskuratu dezakezun aplikazioa eta horretarako aukera emango dizuna zure Androidetik txinera doan ikasi ahal izateko; Hori guztia zehatz-mehatz zaindu den interfazetik abiatuta, ikasgaiak haurrentzako jolas errazenera joko bagenu bezala jarrai dezaten.\nMandarina txinera ikasteko modu dibertigarria, enpresa munduan ezinbestekoa bihurtu den hizkuntza eta aplikazio honekin ikasteko aukera izango duguna munduko hizkuntzarik gehien pausoz pauso, gure etxetik, lantokitik, aisialdirako lekutik edo gauden lekutik.\nKolpe zabaletan nabarmendu beharreko ezaugarrien artean honako funtzioak nabarmendu genitzake:\nTxinako 50 elkarrizketa gai baino gehiago.\nTxinako 150 egitura gramatikal baino gehiago.\n200 esaldi eredu baino gehiago.\n1000 hitz eta esaldi baino gehiago.\nMandarin txinako funtsezko 2000 karaktere baino gehiago\nWith Argibide txinera mandarina eta egunean hamar minutu eskasean, txinatar hizkuntzaren ezagutza maila lortuko dugu, bai ahoskera ulermenean edo irakurketan bezala, nabarmen handitzen da aurrez ezagutzak genituen edo ez kontuan hartu gabe. Aplikazio sentsazionala, egunean pixka bat jolastearekin bakarrik jolasten dudala esaten dut, jolas bat bezalakoa delako, ohartuko gara nola handitzen den gure txinatar maila eta gai gara galderak edo elkarrizketa errazak ulertzeko eta erantzuteko.\nLearn Chinese - Ikasi txinera\ngaratzailea: ChineseSkill - Argibide Chinese Mandarin aplikazioak\nArtikuluaren bide osoa: Androidea » Android aplikazioak » Ikasi txinera mandarina edo nola ikasi txinera doan zure Android-etik\nMicrosoft-ek Android Wear gailuetarako teklatua iragarri du\nTower Dwellers, merezi duen dorre defentsa


Etxegabetzeek % 12 behera egin dute Euskadin, baina bahiturek % 253 gora\nBotere Judizialaren Kontseilu Nagusiak 2019ko bigarren hiruhilekoarekin alderatuta aztertu du bilakaera; izan ere, pandemiak eragin handia izan zuen organo judizialen jardueran 2020an.\nEtxegabetzeen aurkako mobilizazio bat Bilbon. Artxiboko irudia: EiTB Media\nEtxebizitzen enbargoak % 215 igo dira bigarren hiruhilekoan EAEn eta % 100 Nafarroan\nHainbat plataformek Azoraren alokairuen igoera "eskandalagarria" salatu dute Donostian\n2021eko bigarren hiruhilekoan covid-19 pandemia aurreko beheranzko joera berreskuratu dute etxegabetzeek Euskadin; izan ere, % 12,4 egin dute behera 2019ko epe berdinarekin alderatuta. Bahiturek, ostera, ikaragarri egin dute gora, % 253,3 hazi direlako.\nBotere Judizialaren Kontseilu Nagusiak 2019ko bigarren hiruhilekoarekin alderatuta aztertu du bilakaera; izan ere, pandemiak eragin handia izan zuen organo judizialen jardueran 2020an, eta urte arteko alderaketa ez da batere esanguratsua.\nHorrela, Euskadin apiriletik ekainera bitartean 253 etxegabetze eraman zituzten aurrera, 2019ko epe berdinean baino % 12,4 gutxiago. 2020ko bigarren hiruhilekoan 21 etxegabetze soilik egin zituzten, 2021ean baino % 1104 gutxiago.\nBotere Judizialaren Kontseilu Nagusiak zehaztu duenez, bigarren hiruhilekoan 59 bahitura izan ziren Euskadin, 2019ko epe berdinean 45 izan zirenean; beraz, % 253,3 egin dute gora.\nHain zuzen ere, Donostiako Amara Berri auzoan, 70 urteko alargun baten etxegabetzea atzeratzea lortu zutela jakinarazi zuten asteartean Kaleratzeak Stop, Alokairu Benta-Berri eta Azora maizterrak plataformek.\nAzaldu zutenez, iragan ostiralean Caixabankekin egindako kudeaketak, jabearekin, Coral Homes "funts putrearekin", harremanetan jartzeko, emaitza eman du; izan ere, "kaleratzearen aurkako pikete" bat deitzeko asmoaren berri eman zioten, irailaren 27an egitekoak ziren etxegabetzea gelditzen ez baldin bazuten. Alarguna "bost errenta ez ordaintzeagatik" kaleratu behar zuten, salatu dutenez.\nKaleratzeak Stop kolektiboa pozik agertu da atzerapenarekin, etxegabetzea "salaketari" eta "mobilizazio sozialari" esker eragotzi dutelako.


Ekintzaileei laguntzeko dirulaguntzak eskatzeko epea ireki da gaur - Albisteak - Mendaro\n• Debegesa Garapen Agentziak kudeatuko ditu Debabarrenean ekintzaileei zuzendutako diru-laguntzak; eskabideak aurkezteko epea maiatzaren 14ra arte egongo da zabalik.\nDebegesa Garapen Agentziak kudeatuko ditu Debabarrenean ekintzaileei zuzendutako diru-laguntzak; eskabideak aurkezteko epea maiatzaren 14ra arte egongo da zabalik.\nEskabidea egiteko epea maiatzaren 14ra bitarte izango da zabalik eta eskaerak Debegesan aurkeztu behar dira edo online formatuan, ekintzaile@debegesa.eus era bidaliz. Bete beharreko eskabide-orria eskuragarri dago hemen. Halaber, argibide gehiago 943 82 01 10 telefonora deituz edota ekintzaile@debegesa.eus epostara idatziz eskuratu ahal izango dute interesa duten guztiek.


Pasai Donibane, Pasai San Pedrotik ikusita (Gipuzkoa) :: 3DIGITALA\nPasai Donibane, Pasai San Pedrotik ikusita (Gipuzkoa)\nBadiako ertzean kokatuta dauden, Pasai Donibaneko etxe batzuen irudia. Altuera txikia eta bi edo lau isurkiko teilatua duten harrizko eraikuntzak dira. Bere artean, eskuinean, Villaviciosa jauregia nabarmentzen da. Harlanduzko hormak dituen, XVIgarren mendeko eraikuntza errenazentista da. Moldura fin batez banatuta dauden hiru gorputzez osatuta dago. Lehenengo molduraren azpian, plaka bat ikus daiteke. Bertan, 1777 urtean Lafayette Markesa amerikako independentziako gudara joan zela gogorarazten da. Uraren ondoan, Camara jatetxea dago. Bere fatxada zuria da eta Pasai San Pedrora begira dagoen balkoi korritu bat dauka. Etxeen atzean, belarrez estalita dagoen mendixka bat dago. Goikaldean, eskuinean, 1758 urtean berreraikitako Santa Ana ermitaren zati bat ikusten da.\ntoponimoa: > GIPUZKOA > PASAIA > PASAI DONIBANE\nhitzak: Pasaia Gipuzkoa Pasai San Pedro Pasai Donibane kostaldea itsasoa ura portua kaia etxea eraikuntza auzoa itsasontzia Camara jatetxea Santa Ana ermita mendixka mendi-mazela badia jauregia Villaviciosa markes Lafayette


BOXSR-ek gizonei zuzendutako kosmetikan ardazten du eskaintzen duen zerbitzua, gaur egungo eta etorkizuneko merkatua delarik.\nBOXSR eta gizonentzako kosmetika naturala ...\n2021/02/19 Ekintzaileak Crowdfunding Bizkaia\nGizonen zaintza pertsonala tabua da oraindik estatuan. Joerak aldatu egin diren arren (zenbait azterlanen arabera, 8 gizonetik 1ek egunero erabiltzen ditu kosmetikoak, eta, estatuan, 2tik 1ek aurpegi-tratamendurako produktu bat erabiltzen du), gizonentzako kosmetika sektorea oraindik ere ustiatzeke dago eta etorkizunean gora egingo du.\nAzken hamarkadetan gizonezkoen kosmetika-eskaera pixkanaka handituz joan da, kosmetikako konpainia eta multinazional nagusiek eta haien publizitate-kanpainek produktu-mota hauen eskaintzarekin zerikusia duelarik. Hasieran, gizontasun mota bati lotutako estrategia bat erakusten zen, non gizonak produktu hauek gehiago ligatzeko, indartsuago izateko… eskatzen zituen. Gaur egun, gizontasun-estereotipoak aldatu egin dira eta zainketa estetiko eta irudi on bat, bizitzako esparru guztietako arrakastarekin lotuta daudela diote, salmentak lortzen dituen hitzaldia delarik.\nGizonek betidanik erabili izan dituzte perfumeak eta lurrinak edertasun-produktu nagusi gisa, baina gizonentzako kosmetikaren hazkundea beste hiru puntutan oinarritzen da, non azken urteetan bere kontsumoak gora egin duen: azala zaintzea, ilea zaintzea eta ilea koloreztatzea. Eta lehenengoan, gizonaren azalaren zaintzan, korporazio handietatik hasi eta BOXSR bezalako startup berri eta berritzaileetaraino, merkatuan beren lekua bilatzen eta arreta jartzen ari dira.\nBOXSR eta azalaren zaintza\nBOXSR, laster Crowdfunding Bizkaian inbertsio-txanda bat irekitzear dagoena, bere online dendaren bidez gizonezkoen kosmetika premium eta naturaleko errutinak modu pertsonalizatuan eskaintzen dituen konpainia da.\nZaintza pertsonalari dagokionez, gizonen ardura handiagoak produktuen eskaera bultzatu du, eta, gizonen kosmetikaren espezializaziorik ezaren ondorioz, BOXSR sortu da espazio hori betetzeko asmoz. Aurkitu zituzten faktore nagusienen artean gizonaren azala zaintzeari buruzko informaziorik ez egotea, emakumearen azalarekin alderatuta desberdintasun asko daudelarik, eta gizonentzat zailak edo luzeak izan daitezken ohiturak edo errutinak egotea daude. Gainera, emakumeentzat edertasun-produktu ugari dauden bitartean, ia ez dago aukerarik gizonentzat.\nHori dela eta, BOXSRek funtsezko hiru giltzarri planteatzen ditu bere gizonei zuzendutako negozio-eredua bideratzeko: boxetan bildutako errutina sinple eta eraginkorrak, arreta pertsonalizatua eta online-arreta eskaintzea, eta bertako osagai naturalak erabiliz modu jasangarrian fabrikatzea.\nBOXSR enpresak merkaturatzen dituen boxetan denetarik dago: bizarra kentzeko zaintza, zainketa indargarria, zimurren aurkako tratamenduak edo zainketa orokorrekoak. Honekin batera, harpidetza bidezko banaketa egiten da, bezero bakoitzak bere tratamendu-produktuak aldian behin etxean jaso ditzan. Hala ere, honelako boxen balio erantsi handia bakoitzaren errutina sinple eta eraginkorrak dira; non bezeroak 3 urratsetan erabiliko dituen bere barruko produktuak, egunean 3 minutu besterik ez erabiliz. Era berean, doako laginen eskaintza ere badute, erabiltzaileek errutina bat egin eta kremak probatu ahal izan ditzaten erosi baino lehen, web-orrian erregistratuz.\nBestalde, BOXSRen beste balio erantsi garrantzitsu bat erabiltzaile bakoitzari ematen zaion arreta pertsonalizatua da. Horretarako, aditu batekin doako online kontsulta bat eta kalitatezko arreta jasotzeko aukera izateaz gain, diagnostiko-algoritmo bat dute, non erabiltzaileek, webgunearen bidez, galdera-sorta baten erantzunen arabera zer azal-mota duten hauteman dezaketen. Halaber, diagnostiko horrek bezero bakoitzaren azala zaintzeko produktu egokiak gomendatuko ditu.\nAzkenik, baina aurreko guztia bezain garrantzitsua izanik, BOXSR datorren urtean packagingeko plastikoa %1era murriztea helburu duen cruelty-free marka bat da. Gainera, beren boxak dituzten kosmetiko guztiak osagai naturalez eginak daude, tokiko ekoizpenekoak eta jasangarritasun baliokoak.\nLaster kontatuko dizuegu gehiago proiektu ilusionagarri honi buruz, baina, Bizkaiko ekonomia, berrikuntza eta enpresa sortu berriei buruz gehiago jakin nahi baduzu, jarraitu iezaguzu gure sare sozialetan eta bisitatu gure bloga.\nFernando Presarekin egin dogu berba, Nexmachina enpresaren CEOa, BIND 4.0-k hautatutako enpresa


Zigiluaren tamaina: 35 x 24,5 mm. (horizontal) Hyphoraia dejeani 24,5 x 35 mm. (vertical) Pensamiento.\nZigiluen posta-balioa: 0,32 € cada motivo.\nLandaretza eta fauna serieko bakarrik itsasten diren zigiluen bi taloitegi igorri ditugu. Pentsamenduaren eta Hyphoraia dejeani tximeletaren irudiak diuztenak.\nPentsamendua violaceae familiako landare hibrido apaingarria da, viola generokoa, beraz, bioleten generokoa da. Viola tricolor basa-espezietik lortu zuten, XIX. mendean Europa osoko lorezainek asko erabiltzen zuten landarea. Tonu eta gama askotako lorak ematen dituzte, eta 15 eta 30 cm bitarteko altuera lortzen du. Bi urteroko landareak dira, lehenengoan hostoak ematen ditutenak eta hurrengoan lorak eta haziak. Udazkenean eta neguan ematen dituzte lorak, baina, denboraren arabera, udaberria iritsi arte ere jarrai dezakete ematen.\nHyphoraia dejeani tximeleta Iberiar Penintsulan bakarrik dago eta gauez bizi da. Argi artifizialak arrak erakartzen ditu bereziki. Altuera handian egiten dute hegan, 1.800 m-ko altitudean ere ikusi baitira, maiatzaren eta uztailaren bitartean, penintsulako hainbat lekutan. Landare txikiez elikatzen dira beldarrak (zain-belarrak, letxugak, txikori belarra eta mingarratza). Tximeleta honen, 43 mm-ko hegalen estaldura duena, aurreko hegalak marroi eta horiak dita, eta atzekoak hori kolore gorrixkak eta orban beltzak. Beldarrak 40 mm. inguru luze dira, gorputza beltza da, eta sabelaldearen bukaeran dagoen mototsa osatzen duten ile ugariak dituzte. Sabelaldearen alboetan laranja edo gorrixka kolorea du. Krisalidak 23 mm luze dira, beltzak eta zeta leunezko kuskuaz babestuta daude, lurreko hostoen edo belarraren artean jartzen dutena. Hyphoraia dejeani tximeletari eskainitako testu hau egiteko, Tomás Latasa entomologoaren laguntza jaso dugu, bere datuak eman dizkigunak.


Kerobiarekin bidaiatzen. Kronika |\n« Amaitu da bira\nASTEROIDEEN BIDAIA: GELTOKIA, ARTIKA. KRONIKA. »\nKerobiarekin bidaiatzen. Kronika\nNi ez noa hemen Kerobiak zein ondo jotzen duen esatera, egunero musikarekin bizi arren ez baitut gaiaz hainbeste ulertzen. Ez noa nola jo zuten abesti hau edo bestea edo zein tonutan afinatu edota zer nolako gitarra edo bateria dituzten zehaztera. Ez. Nahi dudana Kerobiaren musikak sentiarazten didana adieraztea da.\nLaburbilduz, Rose Escargoti gertatu bezala, bidaia bati esker hasi zen Kerobiarekiko grina hau. Bidaia zentzu literalean bai, baina bidaia hori trantsizio bidaia ere izan zen, norbere bizitzan lehena eta geroa bereizten dituen horietakoa. Izan ere, era batean denok gara Rose.\nBidaia horretan aldi oro Kerobia generaman belarrietan. Beraz, niretzako Kerobia musika talde bat baino gehiago da, taldearen musika eta letrak lagundu egin baitziguten garai bati aurre egiten. Hori dela eta, Kerobiaren kontzertu bakoitzak ez dit aisialdirako aukera bat besterik ematen. Horrez gain, igarotako momentuak dakarzkit gogora eta latzak izan arren, inoiz baino gehiago ikasi nuela esan dezaket orain. Beraz, momentu horri aurre egin geniola gogorarazten dit.\nBehin hori azalduta eta niretzako Kerobiaren kontzertu batek suposatzen duena antzeman daitekeelakoan, goazen ba eguneko kronika egitera.\nBost pertsonako talde bat heldu ginen larunbatean Bilboko Termibusera, autobusa hartzeko irrikaz, ordua baino ordu erdi lehenago. Autobusera igo orduko jendearengan ere kontzertua ikusteko gogo biziak sumatu genituen, nahiz eta aurretik bi ordu eta erdiko bidaia izan. Inor falta zen ikusteko zerrenda pasatu eta autobusa Donostiara bidean abiatu zen, handik Iruñara joateko. Nahiko labur egin zitzaigun bidaia eta esan beharra dago ondo antolatuta zegoela dena, orduan eta guztiok heldu baikinen Artikara. Anekdota legez, esan behar Nicolas Cage-n Bangok Dangerous filma jarri zigutela bidaia arintzeko asmoz edo. Odol gehiegi agian, baina ikusteak ez zigun kalterik egin.\nArtikara heldu eta sarrerak jasota, aretora sartu eta ezusteko nahiko atsegina hartu genuen, antzokiak tamaina handia izan arren, sarrera guztiak agortu baitziren. Argiak itzali eta kontzertua hasi zen orduan. Hiri ikusezinak, baxuak solo bat, eta ondoren gitarra jotzen hasterakoan abeslariari jarraituko zioten argiak, baxu horri adi-adi. Hasiera ezin hobea eta hileak puntan. Ondoren, Materia Organikoa eta Gainerakoak diskoaren zenbait abesti etenik gabe jo eta letrak abesten aritu ondoren, Rose Escargoten “Izan Ere” abestiaren garaia heldu zen. Abesti berezia niretzat, lehenago aipatutako bidaia horretako ereserki edo soinu banda izan baitzen.\nKontzertu berezia zela azalerazi zuena, kolaborazioez eta taldekideen emozioaz gain, akustikoan jo zituzten abestien kopuru zabala izan zen. Lehenak, “Zenbait gela betetzeko zorionaz zuretzako”, oilo ipurdia jarri zigun berriro ere. Abestiak berak baino gehiago (horrek ere bai), Xabiren abesteko moduak berak. Aspaldi ez zutela kontzertuetan jotzen abesti hori eta egia esan horrela abestea oso zaila iruditzen zait.\nYoutuben entzuteko aukera bakarrik izan dudan abestiaren ordua heldu zen hurrengo. Islada. Domekatik ari naiz, bideoan grabatutako abesti hori entzun eta entzun eta gitarrako tlabaturak ateratzen saiatzen (lortu dudala uste dut jadanik). Burutik kendu ezinik, gustatu zaidan seinale.\nAbesti gutxi batzuk besterik aipatzeko ahaleginetan, beste bi abesti aukeratuko nituzke. Asteroideen antzokian artista eraila akustikoan eta Paradisua bertsio berrian. Lehenengoaren kasuan ez dakit bertsio bietatik zeinekin geratu, baina bigarrenaren kasuan, eta kontzertu batetan lehenengoz entzun nuenetik berdina pentsatu nuen, bertsio berriarekin geratzen naiz dudarik gabe; piano zatiak oso onak dira.\nKontzertua amaitzeko, Betiko Utopiak (oso gogoko dudan beste abesti bat) eta +. Antzoki osoa zutitzea lortu zuen Kerobiak azken abesti honekin. Denok aho batez abesten geundela, niretzat gaueko momenturik hunkigarriena heldu zen. Taldekideak musika tresnak eskuetan hartu eta eskaileretan gora abiatu ziren harrera gelan, inolako mikrofono, ezta anplifikadorerik gabe, guztioi abesteko.\nZerbait negatiboa esatekotan, Ibrahim kanta bota nuen faltan, ea berriro ere kontzertuetan entzuteko aukera dugun, aspaldi ez baitute jotzen.\nKontzertua amaituta, handik Akelarrera. Giro atsegina, jende asko, musika ona eta janaria. Bertan taldekideak denoi harrera egin ziguten. Baina erlojua etengabe aurrera zihoan eta autobusa hartzeko ordua heldu eta berriro ere Bizkairantz joan ginen. Oraingoan Al otro lado de la camaren bigarren zatia jarri ziguten, baina inork ez zion jaramon handiegirik egin. Autobusa lo zihoan, eguneko emozioen osteko nekea dela eta agian.\nBesterik gabe, eskerrik asko Kerobiako taldekideei bihotz-bihotzez, gure “baitango basamortua” larunbat gau hotz hartan zuen musika eta arretarekin izozten ez utzi eta hori gutxi ez balitz, berotzeagatik.\nBidali zure kronika kerobia@kerobia.com helbidera\nThis entry was posted on abendua 3, 2008 at 9:02 am and is filed under Euskaraz, Kontzertuak.\tYou can follow any responses to this entry through the RSS 2.0 feed. You can leave a response, or trackback from your own site.\n3 Erantzun to “Kerobiarekin bidaiatzen. Kronika”\n4:52 pm abendua 3, 2008 | Erantzun\nMila esker Udane! oso kronika polita! ea jende gehiago animatzen den idaztera, juteko aukera izan ez genuenok irakurtzeko aukera izateko!\n11:39 am abendua 6, 2008 | Erantzun\nuleak puntan kontzertue amaitu ta gero, uleak puntan kronika irakurri ta gero. Oso politxe ta oso ondo azaldute. Orain egunak kontetan hurrengo kontzertua ailega arte. Eskerrik asko kronikagatik eta eskerrik asko kerobiari momentu batzuten euren zati txiki bet sentiarazteagatik.\n11:53 pm abendua 17, 2008 | Erantzun\nkontzertu itzela benetan, gau ahaztuezina


Bere hastapenean, kutxa horiek erakunde horienak ziren ezaugarri guztiak betetzen zituzten: aurrezkiaren bertute onbideratzailearenganako sinesmena zuen toki-burgesiak edo lurraldetarrak sustatutakoak izan ziren; helburu onuragarri garbia zuten; aurrezki-funtsei esker gizarte harmonizazioa bilatu nahi zuten; Kutxa Munizipaletan Eraspen Mendiak, edota Probintziakoetan gizarte aseguruen ingurukoek, era koordinatu batez behartsuenen arazoak konpontzen ahalegindu ziren. Beste toki batzuetan gertatu zenaren antzera (Lopez Yepes, 1973: 163), euskal-nafar kutxak biztanleriaren bizitza-baldintzak hobetzen saiatu ziren eta gizarte helburu garbia izan zuten. Hasiera baten ez zuten euren onurarik aurkitu, nahiz eta beste batzuen aldera, aurrezkiaren ekoizkina hiriaren edota lurraldearen alde erabiltzeko aukera (azpiegiturak, etxebizitzak, erakunde onuragileak) behingoan ikusi zuten; inbertsio seguruak, baina ez beste toki batzuetan ziren adinako kontserbadoreak (batzuk atzerriko akzioetan inbertitu zuten), bilatu zituzten; krisialdietan euren jarduna ziurtatzeko beharrezko erretserbak ezarri zituzten; eta euren sorreraren ostean zeuden erakundeak (Udalak eta Aldundiak) funtsak bermatu egin zituzten. Azken puntu hau da gehien bereizten duena. Beste batzuk jatorri pribatua edo erdi-publikoa izan zuten bitartean -Euskalerriaren Adiskideen Elkartea, Elkarrekiko Sorospenak, Zergadunen Ligak, Aberri Sozietateak, ekimen filantropikoak, etab. Euskal-Nafar Herrian bere jatorria, publikoa izan zen. Horien guztien atzean, Udalen bat edo Aldundiren bat zegoen bere diruzko laguntza emanez baina hala eta guztiz ere ez dugu ahantzi behar toki edo lurralde burgesiako gizon handi jakin batzuen ekimen nabarmena. Aipatu behar den beste ezaugarri berariazkoetako bat Ekonomia Itunei buruzko erapideak ahalbidetzen zuen eta batez ere lurraldeetan garrantzitsua izan zen autonomia ekonomikoa da. Horrek espainiar Aurrezki Kutxa guztien artean nortasun eta autonomia handiago bat izatea ahalbidetu zien, eta bestalde udal edo lurralde banketxe bezala jardutea ere ahalbidetu zuen, euren kapitalen zati bat erakunde ongile edota sorosleak finantzatzera edo herri lanak egiteko eta udal- edo lurralde-zorra gutxitzeko kredituak ematera bideratzen ziren heinean.\nAteak zabaldu zituen lehena Gasteizako Aurrezki Kutxa eta Bahitetxea (1850) izan zen. Bestalde udaletxe batek sortutako lehendabizikoa izan zen, Iruñako Aurrezki Kutxa eta Bahitetxea (1875) eta Donostiakoa (1879) hurrengoak izan ziren bitartean. Kasu guztietan mailegu-emaile eta lukurarien negozioak suntsitze helburua zuen erlijio eta ongile jatorridun erakundea zen Eraspen Mendi bati lotuta jarduten hasten dira. Erakunde horien arrakasta urte haietako biztanleriaren bizitza baldintzak adieraztean datza. Bahitetxeak garai bateko ikurra izan ziren, hau da, ekonomia krisialdian etxearen akura ordaindu ahal izateko edo zer jan eduki ahal izateko koltxoia, izarak, zilarrezko mahai-tresnak, apaindurak, josteko makina, trajeak, jantziak eta aterkiak ere zorpetuak ziren garaikoa alegia. Bere bezeroak ez ziren ezer gutxi zorpetzeko zuten txiroak bakarrik izan; bertara langileek, funtzionarioak, alargunak,...zihoazen. Azken baten, hiri arloko gizarte mailaren esparru zabala zihoan. Urte batzuk beranduago Bilboko Aurrezki Kutxa eta Bahitetxea(1907) zabaldu zen.\nKutxa batzuk beste batzuen abiaraztean izan zuten eragina esanguratsua da. Donostiako Aurrezki Kutxa eta Bahitetxea sortu zenean garai hartan Gasteizkoaren Zuzendaria zena kontratatuz zen, bere eskarmentuaren ekarpena egin zezan. Gipuzkoan, hainbat alditan politikaren, merkataritzaren edota negozioen munduan zebiltzan pertsona ospetsu berdinak ziren Kutxa bi horietako aholkulariak, Udaletxean eta Aldundian zituzten betekizunak txandakatuz. Lehendabiziko Aurrezki Kutxa Probintziala (A.K.P.) zabaltzerakoan, Donostiako Aurrezki Kutxa Munizipalaren (A.K.M.) arrakasta erabat gogoan hartu zen eta lehendabiziko Zuzendaritza Batzordea osatu zuten kideetariko hiruk (Jose Machimbarrena, Atanasio Osacar y Manuel Lizariturry) A.K.M.ean lan garrantzitsua eginak ziren iraganean eta etorkizunean ere egingo zuten. Egungo parametroetatik zaila dirudien arren, lehiakortasuna aintzat hartu ez izanagatik parte-hartze bikoitz hori bateraezina izan zitekeenik ez zen inoiz ere uste izan. 1935ean Realidad aldizkariak honako hau zioan: "Siempre nuestras instituciones vivieron en intimidad de espíritu, sin rivalidades, sin competir entre ellas, en constante inteligencia y estrecha colaboración para el mayor engrandecimiento de su obra ejemplar" (Martínez Martín, 1996: 186). Gainera, une jakin batzuetan erakunde biak bat egitea pentsatu zen, urte askoren ondoren gertatuko zena (1990) eta bereziki urte haietakoen oso desberdinak ziren egoerak behartuta.\nEra berean, Bilboko Aurrezki Kutxa eta Bahitetxea zabaltzerakoan (1907) gogoan izan zen inguruko lurraldeetan ziren Kutxen eskarmentua, orduan esaten zen bezala. Baina, batez ere, Arabako (1918), Bizkaiko eta Nafarroako (1921) lurraldeetan izan ziren gainerako Kutxen sorkuntza eta abiaraztean Gipuzkoako Aurrezki Kutxa Probintzialak eragin handia izan zuen. Kasu horretan lehergaia Zahartzaroko Derrigorrezko Asegurua ezarri zuen eta 1917tik borondatezko afiliazio erregimen bezala jardun zuen arren 1921era arte indarrean sartuko ez zen 1919ko martxoaren 11ko Errege Dekretua izan zen. Garai hartan lurralde eremuko aurrezki kutxarik ez zuten hiru lurraldeetako buruzagiak ez zuten derrigorrezko langile erretiroaren kontrola ekarriko zukeela uste zuten ekonomia abagunea igarotzen utzi nahi eta, jakina, Gipuzkoan arrakasta handia zuen eredua abiarazita zuen. Gipuzkoako Kutxa gainera Gizarte Aurreikuspeneko Institutu Nazionalarekin berau 1908an sortu aurretik ere lankidetzan izan zen. (Martinez Martin, 1996: 453-456). Bizkaiko Aurrezki Kutxak Jose Gainzarain zuzendariorde bezala kontratatu zuen, urte batzuen buruan zuzendaria izatera iritsiko zena. Gipuzkoako Aurrezki Kutxa Munizipalean prestatua, bertan bideratutako ekimenak abiarazi zituen (nekazaritzarako laguntzak, Euskal Baserrian lanak, mendi-suteen aurkako aseguruak, abereen heriotzarengatikoak, etxe merkeak eraikitzeko laguntzak, zor publikoaren bihurtzea, etab.).\nGipuzkoa XX. mendeko hogeita hamarreko hamarkadara arte biztanleko aurrezki zerrendaren lehen mailan zen. Bere kutxa biak egikari horretan zeresan asko izan zuten, aurrezkiaren sustapen-politikak bultzatu baitziren eta gizarte maila guztietan aurreztzaileak bilatu baitziren (aurrezki txikirako libretak, libreta orokorrak, arruntak, langile-aurrezkia). Kutxen bezero propioak apalenak zirela esaten zena egia zen arren, hoberenak aurrezteko aukera izaten zutenak ziren eta horiek ez ziren erdi mailan eta burgesia txikian baino aurkitzen. Bizkaiko Kutxa behingoan kutxen arteko goiko mailetan ezarri zen eta bere industriaren indarrak eta langile maila ugariak A.N.I.an eta beste erakunde askotan ere arinago gipuzkoakoak izan zuen protagonismoaren zati handi bat izan zuen.


Harremana - EBETE\nArduraduna: Ebete hizkuntza-zerbitzuak S. Koop. Txikia. Helbide postala: Kale Nagusia 27, behea 20160 Lasarte-Oria (Gipuzkoa). Telefono zenbakia: 660245539. Helbide elektronikoa: info@ebete.eus\nDatu pertsonal bultz lan consulting aholkularitzari helaraziko zaio, aholkularitza fiskala eta kontablea garatu ahal izateko. Erabiltzaile aldetik, ondorengo eskubideak dituzula jakinarazten dizugu: Ebete Hizkuntza Zerbizuak S.Koop. Txikia-k zein datu pertsonal kudeatzen dituen ezagutzea, datu horietara sarbidea izatea, datu horiek aldatu edota datu horiek ezabatuak izateko eskubidea eta azkenik, datu horiek berriro erabiliak izango ez direnaren bermea jasotzea.\nWebguneak erabiltzen duen datu baserako politika irakurri eta onartzen dut.


LANGABEZIA - Debabe Udal EuskaltegiaDebabe Udal Euskaltegia\n← “Gaurko hitza” bloga\nGazteak eta langabezia →\nAzken urte hauetan langabeziak gora egin duela jakin badakigu. Jada, Gipuzkoan 63.600 pertsona gaude egoera hori pairatzen. Lan egin nahi duen bost pertsonetatik batek ez duela lanbiderik diote adituek. Langabezia da gure lurraldearen eta ekonomiaren esparruan arazo nagusia. Horrek horrela jarraitzen badu, ondorio larriagoak jasango ditugu: gure ekonomia oso ahul agertuko da. Batzuek ez diote oso baikor begiratzen horri eta interbiderik balego, dagoeneko aintzat harturik edukiko genituzkeela diote. Hala ere, ni, horren aurrean, baikor agertzen naiz.\nArazoa gazteon artean larria da: ikasketak bukatu eta lanik gabe gaude asko. Geroz eta makina gehiagok egiten dute guk egin genezakeen lana. Produktibitatea bera, gero eta azkarrago, doala kontuan hartuta: ez dirudi hazkundea horri aurre egiteko gai izango denik. Gainera, hori gutxi balitz, gazteoi, lan eskaintzetan esperientzia altua eskatzen digute; hori lortzeko aukerarik eman gabe. Enpresa askok praktikak egiteko hartzen gaituzte lanean beste kontratu batekin jarraitzeko aukerarik eman Gabe; horrela, praktikak egiten lauzpabost hilabetez egon ondoren bota egiten gaituzte. Lan egiteko adina ere luzatu dute; horrek, erretiroa atzeratzea ekarri du. Hortaz, lan postu gutxiago edukiko ditugu, eta zaharrek erretiroa hartu arte itxaron beharko dugu. Gainera, ekonomiaren banaketa ez egokiak: langabezia tasa altuagoak dakartza. Horren erruduna administrazio eta banaketa desegokia izanik.\nGure aitona-amanek jasandako langabezia garaiak gureekin konparatzen baditut, aldea nabarmena dela esango nuke. Lehengo garaiak urrun egon arren, ondo gogoratzen ditut amonak kontatzen zizkidan pasarteak. Lana bilatzera atzerrira joan beharra izan zenekoak. Euskal Herrian geratzen zirenak: bizitza guztirako lana ziurtatuta zuten. Hala ere, lau pezetekin bizitzen ikasi beharra izaten zuten. Gutxi batzuen esku zegoen eskolan ikasteko aukera. Familia guztia elikatzeko jaki gutxi zuten, eta, dena, ondo banatu eta administratzea garrantzitsua zen. Gure zaharrak: gutxirekin bizi ziren.\nGaraiak asko aldatu dira. Gaur, teknologia oso aurreratua daukagu: makinen munduan bizi gara. Makinekin lehiatu beharra izaten dugu: “makina naizela ere pentsatzen dut batzuetan”. Urteak pasatzen ditugu ikasketak bukatzen lanpostu duin eta on baten esperantzarekin; baina ,gaur, lanpostu gutxi daude hainbeste ikasleontzat. Langabezian egon arren, gastatzen jarraitzen dugu: asko edukitzen ohitu garelako izan liteke. Horrela ez diogu oporretara joateari uko egiten. Lanpostuetan erosotasuna ere bilatzen dugu: gure ikasketekin lotura duen lana nahi dugu. Nahiago izaten dugu etxetik gertu etxetik kanpo baino. Enpresarioez fidatzen hasiak gara eta batzuetan gure lan-baldintzak oso argi geratzen ez zaizkigun arren, ez gara galdetzen ausartzen.\nKrisi egoera honen aurrean, egitekorik ez bagenuke bezala sentitzen garela uste dut: zer egin jakin gabe, konponbidea besteen esku egongo balitz bezala. Gure etorkizuna beste batzuen esku utzi dugu, beste batzuk gidatuko duten esperantzarekin. Hala ere, “txipa” aldatzeko momentua dela uste dut. Bizkor ibili behar gara, adi, erne etab. Gure Etorkizuna jokoan dugu, eta, guri, horren guztiaren aurrean erne eta bizi egotea besterik ez zaigu geratzen.


Behiala, itsasoari parez pare begiratzen zion Errenteriak. Portu herria izanik, itsasoa bizibide eta garabide zuen. Halere, aspalditik ahanzturan murgildua zen herriaren itsas iragana. Hura berreskuratzea du xede Atlantikaldia III. Kultur Topagune eta Musika Jaialdiak. Musika eta kulturaren uberan, herrien bilgune eta kultur aniztasunaren isla izango da Errenteria irailaren 22tik 25era. Eñaut Mitxelena. Argazkiak: Atlantikaldia.\nManchester Txikia ezizenez ezagutu izan da Errenteria urte luzez, XIX. mendetik aurrera industrializazioaren eraginez izandako garapena tarteko. Fabrikaz jositako herriari berezko nortasuna eman zion iragan industrialak. Herriaren itsas iragana, ostera, ez da hain ezaguna. Ez da harritzekoa, Pasaiako portua bertatik bertara izan arren, kresalaren zantzurik ez da antzematen Errenterian. Egun, Atlantikorako zuzeneko sarbiderik ez duen herri atlantikoa da. Beti ez da halakoa izan, ordea. Garai batean, egun herriko hirigunea den eremura ailegatzen zen itsasoa, eta mende askoan portua izan zuen Errenteriak. Herriko armarria lekuko: itsasoa, eta haren gainean harresiz inguratutako herria. Erdi Aroan, eta 1320an Gaztelako erregeak Hiri Gutuna eman aurretik, itsasorako sarbidea zuen eskualdeko herrigune bakarra zen. Horren inguruan garatu zen, zela itsas merkantzien zergak kobratzeari esker (hortik dator Errenteria izena), zela bestelako portu jardunei esker. Atlantikaldiaren zuzendari Laura Landak azaldu duenez, “itsasoak sekulako garrantzia izan zuen Errenterian. XVII. mendean, Euskal Herriko ontzigintzaren gune garrantzitsuenetakoa izan zen, eta hori jende askok ez daki; ez kanpokoek, ezta errenteriar askok ere”. XVIII. mendean etorri zitzaion gainbehera. Batetik, Espainiako erregeak Donostiari emandako pribilegioek Errenteriako ontzigintza sektorea ahuldu zutelako. Bestetik, lokaztearen, hainbat itsasontziren hondoratzearen eta portuko uretara zabor gehiegi botatzearen ondorioz portuko uren sakonera gutxitu egin zelako. Hala zimeldu ziren, desagertzeraino, portua eta bertako jarduna.\nIragan hori guztia berreskuratzea du helburu Atlantikaldiak, sorreratik. Hortik abiatuta, Atlantikoak batzen dituen herrien topagunea ere izan nahi du Errenteriako Udalak antolaturiko jaialdiak. “Itsasoa zen kanpora joateko bidea, eta beste herrialde batzuekin harremanak izateko modua. Harreman hori berreskuratu nahi genuen, baina, oraingo honetan, kulturan oinarrituta” dio Landak. Bai eta, kulturen eta musiken topagune den heinean, Errenteria “mundu mapan kokatu” ere.\nIzenak ongi adierazten duenez, Atlantikoa eta hura inguratzen duten herriak izan ditu bizkarrezur Atlantikaldiak. Itsas iragana eta ondarea landu izan dituzte aurreko bi edizioetan. Bi ildo horiek baztertu gabe, urrats bat harago emango dute aurten, jaialdiaren ardatza Atlantikotik mundu osora zabalduta. Landaren hitzetan, “aurten, nolabait, ulertu dugu itsasoa bat eta bakarra dela. Herriak Atlantikoari begira daude, baina itsasoa bat da, ozeano guztiak eta itsaso guztiak”. Hala, bertakoa munduratzeko leihoa izango da jaialdia, eta mundukoak bertaratzekoa.\nAniztasuna du oinarri jaialdiak. “Kanpora eta barrura begira”, Landak zehaztu duenez. 80 komunitate pasa biltzen ditu Errenteriak, eta kultura eta hizkuntza amalgama hori baliatu nahi izan dute jaialdia aberasteko, jaialdiari nortasuna emateko eta ezberdinen arteko elkarbizitza sustatzeko. Kanpora begira, aldiz, jarraitu egin nahi dutelako Atlantikoko zein munduko beste herriekin aurreko bi edizioetan sorturiko harremanak bideratzen eta berriak sustatzen. Aniztasunaz, aniztasunetik eta aniztasunez: musika, erakusketak, kirola, gastronomia, hitzaldiak, artisau lanaren erakustaldiak, dantza... Parte hartzeko edo ikusteko eta entzuteko orotariko ekitaldiak, jatorri ezberdinetakoak eta adin guztietako jendearentzat. Guztira, 80 bat ekitaldi lau egunean. Denak ala denak hiru oinarritan zimendatuak: musika, parte hartzea eta Tosta ekimena.\nMusikak garrantzi handia du Atlantikaldian. “Musika lengoaia unibertsala denez, kultura ezberdinak lotzeko ardatz moduan ikusten dugu. Horregatik eman izan diogu garrantzi berezia” dio Landak. Aurreko bi edizioetan bezala, aurten ere izen ezagunak batu zaizkio jaialdiari: hilaren 22an, Kepa Junkera & Sorginak izango dira, Chet Nuneta taldearekin batera; 23an, Balkanetako musikaren erakusle ezagunenetarikoa den Goran Bregovic eta Tosta Banda; eta 24an, flamenkoa eta chill out estiloa uztartzen dituen Chambao eta Portugalgo kolonia izandako hainbat herrialdetako musikariek osatutako Terrakota. Chambaorekin batera Noemi Viana dantzari donostiarra ariko da; eta portugaldarrekin, Bad Sound System taldea. Bestelako kontzertu apalagoak ere antolatu dituzte. Estilo ezberdinak, munduko herrien ispilu izango direnak. Gainera, aurreko urteetan egin zuten moduan, jaialdirako propio elkarlanean ariko dira musikariak. Izan ere, Atlantikaldiaren apustu sendoa da artisten artean sinergiak sortzea eta elkartrukea bideratzea. “Horrek eragiten du Atlantikaldian ikusten diren kontzertuak bakarrak eta bereziak izatea; kolaborazio eta egonaldietan oinarritutakoak izanda, ez dira edonon ikusten”. Kepa Junkera & Sorginak eta Chet Nunetak, Errenterian egonaldi labur bat egin dute kontzertua prestatzeko. Tosta Banda bera ere, Tosta proiektuaren baitan garaturikoa den heinean, hizkuntza gutxituak dituzten komunitateetako musikariekin osatua da. “Tosta proiekturako elkartu dira, eta sei kontzertu emango dituzte denera; azkena, Errenteriakoa”.\nJendea arrantzatzeko, beraz, musikaren amua eta orotariko beste 80 ekitaldi inguruk osaturiko sarea. Herriko elkarte, talde, eragile eta norbanakoen laguntzarekin osatzen dute egitaraua, haien parte hartzea sustatuta. Landak dioenez, “eragileen partaidetza ezinbestekoa da guretzat; azken batean, hortxe dago jaialdiaren nortasuna. Kanpora begira ere egiten den arren, herriarekin eta herriarentzat eginiko jaialdia da. Ez balitz herritik sortutakoa, jaialdi hotza litzateke, erakusleiho soila. Herritarren parte hartzerik gabe, ez legoke Atlantikaldia. Izugarria da eragileen inplikazioa, eta geroz eta handiagoa”. Proposamenak aurkezteko deialdia egiten dute antolatzaileek, eta ondoren aukeraketa aurkezturiko egitasmo guztien artean. Aurten, esaterako, 175 bat proposamen jaso dituzte eragile eta elkarteen aldetik, eta horietatik guztietatik 80 inguru aukeratu ditu balorazio batzorde batek. “Ezinezkoa da denei egitea leku egitarauan, ez legokeelako denborarik” dio Landak. Halere, “oso eskaintza zabala da, eta edozeinek topatuko du gustuko zerbait”: ontzi tradizionalak ikusgai izango dira herria zeharkatzen duen Oiartzun ibaian; Artiola Artisautza Gunearen ekimenez, errementarien lana ikusi ahal izango da Artisau Kaia izeneko gunean (eskultura bat egingo dute jaialdiak iraun bitartean, azken egunean herrian paratzeko); jatorri ezberdinetako herritarrak elkarte gastronomikoetan janaria prestatzen ipiniko ditu Sukaldian egitasmoak, eta ondoren jaki horiek dastatzeko aukera eskainiko du; itsasoari eta itsas ondareari lotutako erakusketak izango dira; haur eta helduentzako tailerrak; itsasontzi tradizionalekin lan egiten duen European Maritime Heritage elkarteak antolaturiko nazioarteko kongresua; filmak; hitzaldiak; haurren kantujira; Usain eta Zaporeen Azoka; errumaniar, kolonbiar eta euskal soinujoleak batuko dituen Eskusoinu Ibiltaria; dantza emanaldiak; kirol jarduerak... Jaialdia hasi aurretik ere izango dira ekitaldiak, “motorrak berotzeko”: Txirritaren heriotzaren 80. urteurrena gogoratzeko bertso musikatuak; Gipuzkoan 1766an izandako altxamenduei buruzko Matxinada Errenterian hitzaldia; San Marko mendira irteera gidatua... Zer eta non aukeratu badago.\nDonostia 2016k garaturiko Tosta proiektuak presentzia nabarmena izango du Atlantikaldian. DSS 2016ren enbaxada ibiltaria da Tosta, eta tokian tokiko hizkuntzei balioa ematea du xede. Horretarako, apirilaz geroztik, Atlantikoko hizkuntza komunitate gutxituetan ibili izan da komunitate horietako hainbat artistaren arteko harremanak sustatzen. Galizian, Galesen, Irlandan, Eskozian, Frisian eta Kornuallesen ibili ostean, Errenterian amaituko du ibilia, egitasmoan parte hartu duten artisten parte hartzearekin. Tosta Herrixka izeneko gunean izango dira ikusgai egitasmoak emandakoak. Hainbat ekitaldiren bitartez, hizkuntzak eta hizkuntza aniztasuna nabarmenduko dituzte gune horretan, irailaren 26an izaten den Hizkuntzen Europako Egunaren itzalpean.


Arrak nagusi: sexismo botanikoak itoko gaitu\nDoministikuen eta negarrezko begi malkotuen festa iritsi da. Udaberriak usaina badu, kolore ikusgarriak ere bai, baina gure zentzumenetatik ezkutuan alergia zakarrenak piztuko ditu. Udaberria loraldia da. Eguna gaua baino luzeagoa den seihilekoa hasi besterik ez da egin, eta gure inguruko landare gehienek sasoi hau baliatuko dute loratu eta fruitua eta hazia ontzeko.\nHagin arra polena hedatzeko loreak irekita.\nLoreetan bi sexuak ditugu. Landare batzuek bi sexuak beregan dituzte, hermafroditak dira; gehienak molde honetakoak dira. Gutxi batzuk sexuz banatuta daude; adibidez haginak (Taxus baccata) eta kiwia (Actinidia deliciosa): hagin eta kiwi arrak eta hagin eta kiwi emeak daude. Bi sexuen arteko ernalketa gauzatu beharra dago baldin eta fruitua eta hazia eman nahi baditu. Ernalketa gauzatzeko, polen arrak lorearen atal emearengana iritsi behar du. Polinizazio hori moldatzeko eran ere landare gehienak bi multzo handitan banatu ditzakegu. Ezagunena ernalketarako intsektuak erabiltzen dituzten landareena da: erleak, kakalardoak, euliak... Landare horiek lore ikusgarri eta usaintsuak zabalduko dituzte, intsektu bitartekariak erakartzeko. Besteek ez dute intsektuen beharrik, haizearen zain egongo dira. Kolore eta usain ederretan energiarik xahutu beharrik gabe, duten guztia ahalik eta polen gehien ekoiztera bideratuko dute.\nErnalketaren ondorioz, lore emeak fruitua emango du, bera bezalako landare berriak sortuko dituzten hazien babes eta garraiolari. Fruitua beti da amaren fruitu edo emaitza gorena. Guretzat fruitu asko onak dira: sagarra (Malus domestica), mahatsa (Vitis vinifera), piperra (Capsicum annuum) eta abar. Beste zenbait txarrak, adibidez patatarena (Solanum tuberosum). Eta beste batzuei bere egoera edo bizi baldintzen arabera irizten diegu.\nGure uste horrek ezin eraman ugari sortzen digu. Adibidez, Txinako udareondoa (Pyrus calleriana “Chanticler”) ikaragarri ugaldu da hirietako espaloietan. Loraldi ikusgarria du, zuri-zuria, arbola betean. Baina udareondoa da eta txikiak edo handiak fruituak ematen ditu. Gure herrian bere azpian kotxeak aparkatzen dira eta aletxoek, heldutakoan edo txorien mokokadekin erortzen direnean, auto distiratsuak zikintzen dituzte. Ondorioz, urtero loraldia zapuzteko eta fruiturik ez emateko tratatu egin behar...\nGinkgo (Ginkgo biloba) ederrak ere badu bere galbidea. Dioikoa da, hau da, zuhaitz arrak eta zuhaitz emeak daude. Emeak ematen duen fruituak heldutakoan duen kiratsa ikaragarria da, kaka-usain garbia du, jasanezina. Eta zuhaitz arrak soilik jartzen dira.\nArrak nagusi. Honek ere ipurdian zuloa. Arrek polena erruz sortu eta hedatzen dute, eta lehenaz gain ingurune kutsatuak diren hirietan polenaren alergiak gero eta indar handiagoa hartzen du. Landa inguru irekietan pinuarekin edo belardietako belarrekin gertatzen den polenaren emana eramangarriagoa izan daiteke. Hirietan itogarria. Sexismo botanikoak itoko ote gaitu?\nKanal hauetan artxibatua: Landareak | Sexualitatea


El Día, 1930-06-19 | Erlijioa - Kongregazioak | El Día, 1930-10-18\nEl Día, 1930-10-11\nEliz berriak.— Urriaren lendabiziko ostiralean, Jesusen Biotz zaleak, bederatzi ostiralen oneraspenari asiera emateko talde aundian eliz aldean ikusi ziran, beren biotzetan Jaunartzera.\n— Igandean Ama Zerukoaren jayera, Errosariokoa, izanik, goizean jaupa nagusi ederra izan zan, abestuaz Haller eta «Ave Maria» Perossi'rena. Jaka'tar Antonio apaizak, egin zuan inkintza oso ederra, eta sutsua, euzko elez, gaia, Ama Mariaren eguneko jaiera eta Errosarioa izanik. Arratsaldean, iruretan, elizkizuna eta ibildeuna, bitan gurtza abestuaz, abestaldeak «Ave Maria», erri inguruan ibildeuna egiñaz. Talde aundia zan, gure ugaldun (alkate) eta udala aurrenengo zirala, Ama zerukoari maitetasuna erakutsiaz.\nIzpar beltza.— Gazteeri biotz ikara gogorra dio, ezarri, Konde ta Izasmendi'tar Maximo, hemeretzi urteko gazteaten eriotz baterakoak. Eizean ibilli ta ozki (zapata)k oña urratu ziola eta lau egun barru, zornak itota iltzan. Ilegortzi (entierro) oso ederra egin zan ostiralean eta erri osoak lagundu dio Maximo'ri atzen lekura.\nJaunak Beragan beza.\n— Astelen arratsaldean Zuloaga'tar Patxi, 77 urtikoa zuten obiratu. Talde aundia izan zan elizkizunetan. G.B.\nItziar'era.— Eguna badatorkigu; igandean Itziar alderatuko gera, Jaunaren laguntzakin, Luistar mutil taldeak. Euskal erriko itxas bazterrak, mendi tontor artaik zaitzen dira, ta bertatik Itziar'ko Amak euskaldun arrantzaleeri aparteko arretaz begiratzen die, eta erok alde guztietatik ikusten duen ezkero, deitzen diote biotzez eren lanetan laguntza izan dezaten. Guk ere Ama ori inguruan degu, eta seme onak, amari maitasuna erakusteko auzpeztuko gera bere oñetan, estutasun guzitan lagundu gaitzan. Luistarrak Itziar'en alkartzean, ama baten semeak bezela, elkar berotu eta sutu bear gera, munduko naspillen erdian zuzen joan gaitezen. Amak laguntzen digula. Itziar'era, ba, igandean, elkar besarkatzera.


Online prestakuntza: giza eskubideak eta europako erakundeak: | Fundación EDE Fundazioa\nOnline prestakuntza: giza eskubideak eta…\nGure prestakuntza-jardueraren zati gisa, modulu bat garatu dugu Giza Eskubideetan eta Bakearen alde Hezteko Elkarteen Foroak antolatutako Bakearen Kultura, Elkarbizitza eta Giza Eskubideak ikastaroaren testuinguruan.\nArlo formaleko eta ez formaleko hezitzaileei, udaleko teknikariei, GGKE-ei, arduradunei eta politikariei, ikasleei eta elkarbizitzari buruzko gaietan interesa duten pertsonei zuzendutako ikastaroaren helburua, beste batzuen artean, arlo honetan tokiko eta nazioarteko mailan lan egiten duten erakundeek aurrera eramaten dituzten jarduteko modu desberdinak ezagutu eta aztertzea da.\nSIPEn giza eskubideetarako eta Europako instituzioetarako hastapenari buruzko eduki-bloke bat egin dugu. Ibilbide bat egiten du giza eskubideen historian, Europar Batasunean izan duen ezarpena eta garapena jasoz; horrez gain, Europako Hitzarmenen ildotik testuingurua ere aztertzen du, baita giza eskubideen babesean eta sustapenean duen aplikazio praktikoa ere, gaiari buruzko estekak eta intereseko baliabideak txertatuta.


visualizador - EASO Politeknikoa\nZiklo berria Easo Politeknikoan: Erizaintzako Zaintza Osagarriak\nDatorren irailetik Erizaintzako Zaintza Osagarriak erdi mailako heziketa ziklo berria txertatuko dugu. Ziklo honekin orain artean osasungintza arloan eskaintzen ari ginen aukera anitza zabaldu egingo da.\nZikloak 1400 orduko iraupena edukiko du, honela banatuta: lehenengo urtean zati teorikoa landuko da eta 2. ikasturtearen lehenengo erdian lantokiko prestakuntza egingo da. Ibilbidea D ereduan eta arratsaldeko ordutegian hasiko dugu.\nEra berean, komeni da kontuan izatea ziklo hau eginez, zure ikasketak zabaldu nahi badituzu, gure heziketa eskaintzaren barruan, 1. mailako lehentasuna edukiko zenukeela Ahoaren eta Hortzen Higienea edo Anatomia Patologikoa eta Zitodiagnosia goi mailako zikloetara sartzeko.\nAzkenik, aipatu nahi dugu une ona dela ziklo egiteko, izan ere badauzka lan irteerak bai alor pribatuan eta bai publikoan. Azken honen inguruan, uste dugu Onkologikoa Osakidetzan sartu izanak batetik eta belaunaldi aldaketek eragindako beharrek bestetik, zikloari laneratze-aukera ona eskainiko diotela. Ez itxaron gehiago eta eskatu informazioa!


Banaketa-eremu zabala - Bilbaoport\nTrenez, berriz, Bilboko Portuak zuzeneko lotura du estatuko sarearekin, eta horren bidez, Europarekin eta Portugalekin. Halaber, tokiko sareetarako sarbidea du.\nBilboko Portua Europako autobide-sareari lotuta dago. Zenbait hiritarako zuzeneko sarbidea du, Madrilerako, esaterako, eta beste hiri-ingurune askorekin ere lotzen da. Kamioi batek lau ordu baino gutxiago behar ditu Bilbotik Madrilera joateko.\nA-8 autobidea hartuta, Bilboko Portutik Bordelera joan daiteke, eta kontrako noranzkoan, Kantaurialdeko hirietara, (Santanderrera edo Gijonera, esaterako), eta Gaztelako iparraldeko hirietara.\nA-68 autobideak Zaragozarekin eta Bartzelonarekin lotzen du Portua.\nA-1 autobideak Madrilekin lotzen du, eta Madrilek, Lisboarekin eta Espainiako hegoaldeko hiriekin.\nArku Atlantikoan, bere instalazioetara salgaiak sartzeko edo handik ateratzeko trena gehien erabiltzen duen portua da Bilbo. Egunero, tren ugari sartzen edo ateratzen dira Bilboko salgaien geltokitik, Madril, Bartzelona, Valentzia, Valladolid, Sevilla, Castellón, Burgos, Zaragoza eta Júndiz (Gazteiz). Horretaz gain, portuko instalazioetan TECO terminala eta trenak osatzeko gunea ere badaude. Gune horiek ezaugarri hauek dituzte:\nAzalera: 120.500 m2\nSailkatze-geltokia: 500 eta 780 metro arteko 8 trenbide\nTerminal de cargas: 400 m-ko 2 trenbide\nTerminal TECO: 450 mko 6 trenbide\nBilboko aireportuak lau milioi bidaiari ditu, eta Portutik hogeita hamar minutura dago automobilez, eta bi ordu baino gutxiago behar dira Espainiako eta Europako hiri nagusietara iristeko. Gasteizek ere -Bilbotik hurbil – badu aireportua.\nBide-azpiegiturak garatzeko jada abian den plan handi batek Bilboko Portuko merkantziak mugitzeko baliabideak ugarituko ditu. Plan horrek barnean hartzen dituen proiektuen artean nabarmentzekoak dira Bilbo inguruko metropoli-ingurabide berria, portura sarbide zuzena izango duena, merkantzientzako trenbide berria, Serantes mendiko tunelaren bidez bideratuko dena, eta euskal “Y” deritzona.\nAktualizazioa: 07/06, 22:48-etan


ZALDIBIRA DATORRENARI HARRERA\nAniztasun lan-arloan lantzen ari den proiektua da hau, herrira etorri eta bertan erroldatu diren guztiei eskainiko zaiena. Erroldatzerako garaian epe motzean argitaratuko den harrera gida emango zaie. Bertan bilduko dira, euskaraz zein elebietako bertsioetan (bost hizkuntzatan), iritsi berri batentzat garrantzitsuak izan daitezkeen herriari buruzko hainbat informazio esanguratsu: zerbitzu publikoak, herriko bestelako zerbitzuak, baliabideak, historia zein datuak, eta gure herriaren balioak, tartean euskara, noski.\nGida hau jasotzearekin batera, urtero irailean Harrera Eguna antolatuko da, aurreko urteko irailetik erroldatu diren guztiei gonbitea egingo zaielarik. 2020an egin zen lehen Harrera Eguna eta aurtengo irailean izango du segida.\nEUSKARA, KULTUR ARTEKOTASUNA ETA KOMUNIKAZIOA\nLardizabal herri eskolako komunitatetik abiatuta eta UEMAren laguntzarekin proiektu aitzindari bat jarri dugu abian. Izan ere, herrian dugun errealitateak eskolan eragin zuzena du eta azken urteetan nabarmentzen ari zen kezkari erantzunez jarri da martxan proiektua. Nola lortu dezakegu euskaraz bizitzen jarraitzea eta era berean euskara ez dakiten familiekiko komunikazioa eta giro abegikorra bermatzea?\nBide horretan kokatu behar dugu, aurreko astean HUHEZIko Amelia Barquin eta Karmele Perez irakasleen eskutik jasotako formakuntza saioa. Bertan gurasoak, irakasleak, Etxekonekok elkarteko kideak, Berritzeguneko eta Udaleko ordezkariak bildu ginen, proiektuko Talde Hedatua deiturikoaren lehen bileran.\nDatorren ikas-kurtsoan aplikatu eta probatuko dira helburua lortzeko bidean lagungarri izan daitezkeen metodologia eta teknikak, eta proiektuaren emaitza Lardizabalgo hezkuntza komunitatetik harago, Udalean zein antzeko egoera bizi duten herri euskaldunetan aplikagarri izatea aurreikusten dugu.\nEGUNGO HERRI ERRONKAK, ETORKIZUNA ERAIKITZEKO\nBeraien bizi proiektu pertsonalak garatzera etorri dira zaldibitar berri gehienak, Zaldibian dugun herri proiektuaren baitan lekua izan behar duten proiektuak dira. Parekidetasunean oinarrituriko Zaldibia bizi, euskaldun, feminista eta aurrerakoi bat eraikitzeko guztion ekarpena beharrezkoa izango da. Eta hori burutu ahal izateko tresnak sortu beharko ditugu, zubiak eraiki, hausnarketak konpartitu eta bidea guztion artean egitea ezinbestekoa izango da. Aurrera ba!\nNAIZ irratia: Aniztasunaren kudeaketa Zaldibian\nNAIZ irratia: Zaldibiako Lardizabal ikastetxeko ikasleen herenak atzerriko gurasoak ditu


Helbidea: Eliza Bidea\nKontsebazioa: Ona oro har. Eskasa zenbait gunetan.\nAkatsak: Akats larriak hormetako zenbait gune jakinetan. Akats larriak gangetako zenbait gunetan.\nGasteiztik Altsasuko errepidean, Zigoitiko Etxebarri-Ibiña auzoko sarreran dago eliza.\nOinplanoa bi habearterekin du, bata nagusia eta bestea, ezkerraldean, bigarren mailakoa; horren bigarren atalean kapera bat dago sakristiaren ondoan. Habearte nagusiak bi atal ditu eta burualdea: atal nagusia, hiru hormatalekin, oktogono formakoa da; albokoak, alabaina, aurrealde laua du. Habearte nagusia, presbiterioan, ganga izartu batez estalita dago, lehen atala tertzeletez eta azkenekoa tertzelete bikoitzez. Alboko habeartea presbiterioan ganga izartu batez estalita dago eta tertzeletez gainerakoan. Giltzarriak apainduta daude. Bi zutabe lodik bereizten dituzte habearteak, eta horietatik bata oktogono formakoa da eta bestea zilindro formakoa. XVI. mendean egin ohi zirenen antzekoak dira kapitelak. Beste aldean, mentsulen gainean bermatuta dago ganga. Iparraldeko horman pilastra eta zutabeerdien gainean dago ganga bermatuta. Burualdean zirkuluerdiko leiho bat ikusten da eta habeartearen lehen atalean okulu bat.\nAlboko kaperako ateak zirkuluerdi bikoitzeko arkua du, eta inpostan Betolaza-Zaratetarren armarriak ageri dira zati batean eta Hurtado de Mendozatarrenak beste batean. Gurutze ganga, tertzeletez hornitua, XVI. mendekoa da. Zur landuz egindako goi koru interesgarria dago oinean, XVI. mendekoa. Mende berekoak dira bataiarria eta sakristia.\nManposteriaz egina da eraikina. Burualdean kontrahormak dauzka. Iparraldeko horman dago sakristia. Hegoaldean arkupe bakun bat ageri da elizari atxikia; sarrerako atea ere bertan dago. Sortaldean aurkitzen da kanpandorre neoklasiko liraina: manposteriaz egina da beheko zatian, harlanduzko pilastra angeluarrekin. Erlaitz handi batek bereizten du harlanduz egindako ezkilategia.\nErretaula nagusia, XVI. mende hondarrekoa edo XVII. mende hasierakoa, interesgarria da.